title: ২০১৬ দক্ষিণ এশীয় গেমসে নেপাল

text: ২০১৬ দক্ষিণ এশীয় গেমসে নেপাল ৩৯৮ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে নেপাল ৩ স্বর্ণসহ মোট ৬০ টি পদক অর্জন করে।


title: ২০১৬ দক্ষিণ এশীয় গেমসে নেপাল

text: নেপাল ৩ টি স্বর্ণ ২৩ রৌপ্য ও ৩৪ টি ব্রোঞ্চ পদকসহ মোট ৬০ টি পদক অর্জন করে।


title: ২০১৬ দক্ষিণ এশীয় গেমসে ভূটান

text: ২০১৬ দক্ষিণ এশীয় গেমসে ভূটান ৮৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে ভূটান ১ রৌপ্য সহ মোট ১৬ টি পদক অর্জন করে।


title: ২০১৬ দক্ষিণ এশীয় গেমসে ভূটান

text: ভূটান ১ রৌপ্য ও ১৫ টি ব্রোঞ্চ পদকসহ মোট ১৬ টি পদক অর্জন করে।


title: মিলেনিয়াম পার্ক

text: মিলেনিয়াম পার্ক কলকাতায় গঙ্গা নদীর পূর্ব তীরে রেলওয়ে ক্লাবের বিপরীতে ও ফেয়ারলি ঘাট থেকে ২.৫ কিমি দূরে অবস্থিত একটি বিনোদন উদ্যান। এই পার্ক বা উদ্যানটি গড়ে উঠেছে। ২০০০ বছর অর্থাৎ খ্রিস্ট বছর গণনার হিসেবে দ্বিতীয় সহস্রাব্দকে ইতিহাসে স্মরণীয় করে রাখার জন্যেই তৎকালীন বামফ্রন্ট সরকার ও কলকাতা মেট্রোপলিটন ডেভেলপমেন্ট অথরিটির (কেএমডিএ) উদ্যোগে নতুন সহস্রাব্দের উপহার হিসাবে স্ট্র্যান্ড রোড ও হুগলি নদীর মাঝে এই 'মিলেনিয়াম পার্ক' তৈরি হয়। দ্বিতীয় সহস্রাব্দ অর্থাৎ ২০০০ খ্রিস্টাব্দ শুরু হওয়ার আগেই ১৯৯৯ খ্রিস্টাব্দের ২৬ ডিসেম্বর এটির উদ্বোধন হয়। বড়ো পার্ক তৈরি করার মতো জায়গা এখানে নেই। তবুও মানুষজনের চাহিদা মেনে অল্প পরিসরে হলেও, পার্কের উত্তর দিকে কলকাতা পোর্ট ট্রাস্টের অনুমতিতে তাদেরই জায়গায় বেশ কিছুটা সম্প্রসারণ করা হয়েছে। এই সম্প্রসারিত অংশে শিশুদের জন্যে বেশ কয়েকটা মজাদার 'রাইড' তৈরি করা হয়। যেখানে প্রত্যেক রবিবার এবং ছুটির দিনে অসংখ্য শিশু তাদের অভিভাবকদের সঙ্গে মজা নিতে আসে। দ্বিতীয় সহস্রাব্দের এই স্মরণীয় পার্কের মূল প্রবেশদ্বারটা তৈরি করে দিয়েছে স্বনামধন্য টাটা শিল্পগোষ্ঠী। তাই মিলেনিয়াম পার্কের তোরণকে মানুষ বলে 'টাটা গেট'। এই উদ্যানটি হল গঙ্গাতিরের সৌন্দর্য বর্ধন প্রকল্পের প্রথম পর্ব। উদ্যানটি সকাল ১১টা থেকে রাত ৮টা পর্যন্ত খোলা থাকে। বর্তমানে পশ্চিমবঙ্গ সরকার গঙ্গাতিরের সৌন্দর্য বাড়াবার জন্যে নানা প্রকল্প হাতে নিয়েছে। তার অঙ্গ হিসেবে এই পার্কেও সুদৃশ্য আলোর ব্যবস্থা করেছে। দিনে তো বটেই, এমনকি রাতেও মিলেনিয়াম পার্ক আলোকোজ্জ্বল দেখায়।


title: কোষ প্রাচীর

text:
কোষ প্রাচীর বলতে কোষের সেই অংশকে বঝানো হয় যা কোষের সর্বাপেক্ষা বাইরের দিক থেকে প্রোটোপ্লাজম নিঃসৃত যে শক্ত, পুরু, সেলুলোজ নির্মিত নির্জীব আবরণী দ্বারা অবৃত থাকে তাকে কোষ প্রাচীর বলে। এটি উদ্ভিদকোষের বৈশিষ্ট্য।
১৬৬৫ খ্রিস্টাব্দে বিজ্ঞানী রবার্ট হুক অণুবীক্ষণযন্ত্রে যে কোষ দেখেছিলেন তা মূলত কোষ প্রাচীর।


title: মুহাম্মদ ইবনে তাহির

text: আবু আবদুল্লাহ মুহাম্মদ ইবনে তাহির ইবনে আবদুল্লাহ (, মৃত্যু আনুমানিক ৯১০) ছিলেন খোরাসানের শেষ তাহিরি গভর্নর। তিনি ৮৬২ থেকে ৮৭৩ সাল পর্যন্ত শাসন করেছেন।


title: মুহাম্মদ ইবনে তাহির

text: তার পিতা তাহির ইবনে আবদুল্লাহ ৮৬২ সালে মারা যান। এরপর খলিফা প্রথমে তাহিরের ভাই মুহাম্মদ ইবনে আবদুল্লাহ ইবনে তাহিরকে একই পদে নিয়োগ দিতে চেয়েছিলেন কিন্তু তিনি এই পদ গ্রহণে অসম্মতি জানালে মুহাম্মদ ইবনে তাহিরকে গভর্নর নিয়োগ দেয়া হয়। তবে খোরাসানের অন্যান্য তাহিরি গভর্নরদের মত তাকে ইরাক ও বাগদাদের সামরিক গভর্নরের উপাধি প্রদান করা হয়নি। এসব উপাধি মুহাম্মদ ইবনে আবদুল্লাহকে প্রদান করা হয়।


title: মুহাম্মদ ইবনে তাহির

text: পিতার উত্তরসুরি হওয়ার দুই বছর পর হাসান ইবনে জায়েদ ইবনে মুহাম্মদের নেতৃত্বে সংঘটিত জায়েদি বিদ্রোহের ফলে তাবারিস্তান হস্তচ্যুত হয়। তাহিরিরা এই প্রদেশ পুনরুদ্ধার করতে ব্যর্থ হয়। ৮৬৭ সালে সিস্তানের সাফারি আমির ইয়াকুব ইবনুল লাইস আল-সাফার হেরাত দখন করে এর তাহিরি গভর্নরকে বন্দী করেন। ইয়াকুবকে প্রতিহত করার জন্য সামানি ইবরাহিম ইবনে লাইসের নেতৃত্ব সেনাদল পাঠানো হয় কিন্তু তারা পরাজিত হয়। এরপর মুহাম্মদ ইবনে তাহির সমঝোতা করতে বাধ্য হন।


title: মুহাম্মদ ইবনে তাহির

text: তার শাসনের দুর্বলতার ফলে খোরাসানে তাহিরি শাসনের অবসান হয়। ৮৭৩ সালে ইয়াকুব রাজধানী নিশাপুরের দিকে অগ্রসর হন। মুহাম্মদ বন্দী হন এবং তিন বছর বন্দী জীবনযাপন করেন।৮৭৬ সালে দাইর আল-আকুলের যুদ্ধে সাফারিরা পরাজিত হওয়ার পর তিনি মুক্তি পান। মুক্তির পর খলিফা তাকে পুনরায় খোরাসানের গভর্নর হিসেবে নিয়োগ দেন কিন্তু তিনি এরপর আর খোরাসানে নিজ কর্তৃত্ব স্থাপন করেননি। খোরাসানের কয়েকজন সাফারি বিরোধী ব্যক্তি যেমন আহমাদ আল-খুজিস্তানি ও রাফি ইবনে হারসামা তাদের নিয়ন্ত্রিত অঞ্চলে খুতবায় মুহাম্মদের নাম ঘোষণা করেছিলেন। কিন্তু মুহাম্মদ ক্ষমতার চর্চা থেকে দূরত্ব বজায় রেখেছিলেন।


title: মুহাম্মদ ইবনে তাহির

text: মুক্তির পর তিনি বাগদাদে বসবাস শুরু করেন। মুহাম্মদ ইবনে আবদুল্লাহ ইবনে তাহির মারা যাওয়ার পর তার ভাই উবাইদুল্লাহ ইবনে আবদুল্লাহ ইবনে তাহির তার পদ লাভ করেন। মুহাম্মদ ইবনে তাহির এসময় উবাইদুল্লাহ ইবনে আবদুল্লাহর পদ গ্রহণে ইচ্ছুক ছিলেন। তাদের এই প্রতিদ্বন্দ্বিতা পরবর্তী কয়েক বছর ধরে চলেছে। ৮৭৯ সালে সাফারি ইয়াকুব মারা যান এবং তার ভাই আমর বিন লাইস তার উত্তরসুরি হন। খোরাসানের গভর্নর হিসেবে আমর পূর্বের তাহিরিদের মত ক্ষমতা প্রয়োগ করতে থাকেন।


title: মুহাম্মদ ইবনে তাহির

text: ৮৮৫ সালে তিনি উবাইদুল্লাহর বদলে বাগদাদের গভর্নর হন এবং পূর্বের মত খোরাসানের গভর্নর উপাধি লাভ করেন। তবে পূর্বের মত তিনি খোরাসানে নিজ শাসন প্রতিষ্ঠা করেননি। ৯১০ সালের দিকে তিনি মারা যান।


title: তাহির ইবনে হুসাইন

text: তাহির ইবনে হুসাইন (, ), জুল-ইয়ামিনাইন (, "the ambidextrous"), এবং আল-আ'ওয়ার (, "the one-eyed"), ছিলেন আব্বাসীয় খিলাফতের একজন ইরানি বংশোদ্ভূত সেনাপতি ও গভর্নর। চতুর্থ ফিতনার সময় তিনি খলিফা আল-মামুনের অধীনে কাজ করেছেন এবং আল-আমিনের বিরুদ্ধে সেনাবাহিনীকে নেতৃত্ব দিয়েছেন। এরপর তিনি কৃত্বিত্বের পুরস্কার হিসেবে খোরাসানের গভর্নর হন। এর ফলে তাহিরি রাজবংশের সূচনা হয়।


title: ১৯৭৮ মহিলা ক্রিকেট বিশ্বকাপ

text: ১৯৮৭ মহিলা ক্রিকেট বিশ্বকাপ একটি মহিলাদের আন্তর্জাতিক ক্রিকেট প্রতিযোগিতা যা ১৯৮৭ সালের ১-১৩ জানুয়ারি ভারতে অনুষ্ঠিত হয়েছিল। এটি ছিল মহিলা ক্রিকেট বিশ্বকাপের ২য় আসর এবং ভারতে আয়োজিত প্রথম টুনার্মেন্ট। ১৯৭৩ ইংল্যান্ড বিশ্বকাপের দীর্ঘ্য চার বছর পর এটি অনুষ্ঠিত হয়।Both Australia and England went into the last match of the tournament undefeated, which meant it functioned as a "de facto" final, akin to the Uruguay v Brazil match at the 1950 Football World Cup. England's Megan Lear later recounted that the "most memorable part of [the] tournament was playing in front of crowds of 40,000 plus".


title: ১৯৭৮ মহিলা ক্রিকেট বিশ্বকাপ

text:
The top five runscorers are included in this table, ranked by runs scored and then by batting average.
Source: CricketArchive


title: ১৯৭৮ মহিলা ক্রিকেট বিশ্বকাপ

text:
The top five wickettakers are listed in this table, ranked by wickets taken and then by bowling average.
Source: CricketArchive


title: বোরিবালি

text: বোরিবালি বা বোরিবলী হল মহারাষ্ট্রের মুম্বাই মহনগরের একটি গুরুত্বপূর্ণ অঞ্চল যা মুম্বাই-এর উত্তরাংশে অবস্থিত। বোরিবালি, ছত্রপতি শিবাজী আন্তর্জাতিক বিমানবন্দর থেকে দূরত্বে ও ছত্রপতি শিবাজী টার্মিনাস থেকে দূরত্বে অবস্থিত। ২০১১ এর জনগণনা অনুসারে বোরিবালির জনসংখ্যা প্রায় ১ মিলিয়ন।


title: ব্লেনডার (সফটওয়্যার)

text: ব্লেনডার হচ্ছে পেশাদারী বিনামূল্যে এবং উন্মুক্ত-সৃষ্ট ত্রি-মাত্রিক কম্পিউটার গ্রাফিক্স সফটওয়্যার যা ব্যবহৃত হয় প্রাণবন্তময়-চিত্র, ভিজ্যুয়াল সম্পাদনা, আর্ট, ত্রিমাত্রিক-মুদ্রিত models, ইন্টারেকটিভ ত্রিমাত্রিক অ্যাপলিকেশন এবং ভিডিও গেমস তৈরিতে।


title: ইন্কস্কেপ

text: ইন্কস্কেপ হল ভেক্টর গ্রাফিক্স সম্পাদনার জন্য জনপ্রিয় একটি ফ্রি এবং ওপেন সোর্স সফটওয়্যার। এর দ্বারা ভেক্টর গ্রাফিক্স যেমন চিত্রাবলী, ডায়াগ্রাম, লাইন আর্ট, চার্ট, লোগো সহ জটিল অঙ্কনের কাজ তৈরি বা সম্পাদনা করা যায়। ইন্কস্কেপের প্রাথমিক ভেক্টর গ্রাফিক্স বিন্যাস হল স্কেলেবেল ভেক্টর গ্রাফিক্স এসভিজি সংস্করণ ১.১। ইন্কস্কেপ দিয়ে বিভিন্ন বিন্যাসে আমদানি-রপ্তানি করা যেতে পারে, যদিও এর সম্পাদনার কর্মপ্রবাহ অবশ্যই এসভিজি ফরম্যাটে করতে হবে।


title: কাদির আহমেদ

text: কাদির আহমেদ খান (; জন্ম: ১৫ নভেম্বর, ১৯৮৫) অটকে জন্মগ্রহণকারী ও পাকিস্তানী বংশোদ্ভূত বিশিষ্ট আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ বোলিং করে থাকেন। ডানহাতি মিডিয়াম-ফাস্ট বোলিংয়ের পাশাপাশি ডানহাতে ব্যাটিংয়ে পারদর্শী কাদির আহমেদ।


title: কাদির আহমেদ

text: ১৮ নভেম্বর, ২০১৫ তারিখে দুবাইয়ে অনুষ্ঠিত বিশ্ব ক্রিকেট লীগ চ্যাম্পিয়নশীপের খেলায় হংকংয়ের বিপক্ষে একদিনের আন্তর্জাতিকে অভিষেক ঘটে তার। ২২ নভেম্বর, ২০১৫ তারিখে আবুধাবীতে ওমানের বিপক্ষে তার টুয়েন্টি২০ আন্তর্জাতিকে অভিষেক হয়।


title: আদনান ইলিয়াস

text: আদনান দান্নি ইলিয়াস (জন্ম: ৩০ ডিসেম্বর, ১৯৮৪) পাঞ্জাবের জাফরওয়াল এলাকায় জন্মগ্রহণকারী ও পাকিস্তানী বংশোদ্ভূত ওমানী ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখছেন। পাশাপাশি ডানহাতে মিডিয়াম বোলিং করে থাকেন তিনি। পূর্বে অনূর্ধ্ব-১৭ দলের পক্ষে খেলেছেন আদনান ইলিয়াস।


title: আদনান ইলিয়াস

text: যুবদের আন্তর্জাতিক ক্রিকেটে মালয়েশিয়া অনূর্ধ্ব-১৭ ও হংকং অনূর্ধ্ব-১৯ দলের বিপক্ষে যথাক্রমে অপরাজিত ১৯৯* ও অপরাজিত ১৬৮* রান তুলেছিলেন। ২০০৫ সালে ওমান দল আইসিসি ট্রফি প্রতিযোগিতায় খেলার সুযোগ পায়। তিনিও দলের অন্যতম সদস্য মনোনীত হন। বেলফাস্টে ডেনমার্কের বিপক্ষে প্রস্তুতিমূলক খেলায় শতরান করেন তিনি ও দল জয়লাভ করে। মূল প্রতিযোগিতায় ছয় খেলায় উদ্বোধনী ব্যাটসম্যান হিসেবে নেমে মাত্র ৪৯ রান তোলেন। কিন্তু ব্যাটিং অর্ডারে পরিবর্তন ঘটিয়ে তিন নম্বরে মাঠে নামলে কানাডার বিপক্ষে ৩১ করেছিলেন।


title: আদনান ইলিয়াস

text: ২০০৬ সালের এসিসি ট্রফি প্রতিযোগিতায় গ্রুপ পর্বের শেষ খেলায় বাহরাইনের বিপক্ষে হেরে বিদায় নেয়। খেলায় তিনি ১৮ রান তোলেন। ২১ নভেম্বর, ২০১৫ তারিখে হংকংয়ের বিপক্ষে টুয়েন্টি২০ আন্তর্জাতিকে তার অভিষেক ঘটে।


title: মিলান মেট্রো

text: মিলান মেট্রো () হল ইটালির মিলান শহরের দ্রুত পরিবহন ব্যবস্থা।এই মেট্রো ব্যবস্থায় ৪ টি লাইন রয়েছে এবং একটি লাইনের নির্মাণ কার্য চলছে। মিলান মেট্রোর মোট দৈর্ঘ্য ৯৬.৮ কিমি (৬০.১ মাইল) এবং এই ব্যবস্থায় ১০৬ টি স্টেশন রয়েছে, যার বেশিরভাগ অংশ ভূগর্ভস্থ। এটি ইটালির বৃহত্তম মেট্রো ব্যবস্থা। প্রতিদিন এই মেট্রো ব্যবস্থা ১.১৫ মিলিয়ন (১১.৫ লক্ষ) যাত্রি পরিবহন করে। মিলান মেট্রো ১৯৬৪ সালে প্রথম বাণিজ্যিক পরিষেবা শুরু করে।


title: মিলান মেট্রো

text: প্রথম লাইন, লাইন ১, ১৯৬৪ সালে খোলা হয়; ৫ বছর পর লাইন ২ ১৯৬৯ সালে খোলা হয়, ১৯৯০ সালে লাইন ৩, এবং ২০১৩ সালে লাইন ৫ খোলা হয়। একটি পঞ্চম লাইন, লাইন ৪, বর্তমানে নির্মাণাধীন। মিলান মেট্রো বর্তমানে ইতালি বৃহত্তম মেট্রো ব্যবস্থা মেট্রো পথের দৈর্ঘ্য, স্টেশন এবং যাত্রী পরিবহনের হিসাবে।


title: মিলান মেট্রো

text: ফ্রেঞ্চ অ্যালবিনি, ফ্রাঙ্কা হেলগ এবং বব নুর্ডা দ্বারা নির্মিত স্থাপত্য প্রকল্পটি ১৯৬৪ সালে ইতালিতে ডিজাইনের জন্য সবচেয়ে মর্যাদাপূর্ণ পুরস্কার কম্পাসো ডি অর্ওর সাথে ভূষিত হয়।


title: মিলান মেট্রো

text: লন্ডন ও প্যারিসের মতো অন্যান্য ইউরোপীয় শহরে ভূগর্ভস্থ পরিবহন নেটওয়ার্কগুলির উদাহরণ অনুসরণ করে মিলান একটি ভূগর্ভস্থ লাইনের প্রথম প্রকল্প ১৯১৪ এবং ১৯২৫ সালে ভাবা হয়েছিল। ১৯৩৮ সালে পরিকল্পনাটি ৭ টি লাইনের একটি মেট্রো রেল ব্যবস্থা নির্মাণের জন্য চালু হয়, তবে এটি দ্বিতীয় বিশ্বযুদ্ধ শুরু এবং তহবিলের অভাবের কারণে স্থগিত হয়।


title: মিলান মেট্রো

text: ১৯৯৫ সালের ৩ জুলাই নগর প্রশাসন একটি মেট্রো প্রকল্পের জন্য ভোট দেয় এবং ৬ অক্টোবর ১৯৫৫ সালে ' মেট্রোপলিটানা মিলানিজ' নামে একটি নতুন সংস্থা, নতুন অবকাঠামো নির্মাণের জন্য তৈরি হয়। প্রকল্পটি পৌরসভা থেকে ₤৫০০ মিলিয়ন আর্থ পায় এবং বাকিরা ঋণ থেকে অর্থায়ন করেছিল। প্রথম লাইনের নির্মাণ স্থান ভিয়াল মন্টে রোজাতে নির্মাণকাজ ৪ মে ১৯৫৭ সালে শুরু হয়েছিল। নতুন লাইনের স্টেশনগুলি ফ্রাঙ্কো অ্যালবিনি এবং ফ্রাঙ্কা হেলগ আর্কিটেকচার স্টুডিও দ্বারা ডিজাইন করা হয়েছিল, বব নুর্ডা এই সাইনেজটি ডিজাইন করেছিলেন। এই প্রকল্পের জন্য অ্যালবিনি-হেলগ এবং নুরর্দা উভয় "কম্পাসো ডি'আরো" পুরস্কার জিতেছে।


title: মিলান মেট্রো

text: লোটো থেকে সেস্ত মারেল্লি (২১ টি স্টেশন) পর্যন্ত প্রথম বিভাগের নির্মাণ কাজ ৭ বছর পর সম্পূর্ণ হওয়ার পরে ১ নভেম্বর ১৯৬৪ সালে খোলা হয়েছিল। ট্র্যাক ছিল ১২.৫ কিলোমিটার (৭.৮ মাইল) দীর্ঘ, এবং স্টেশনগুলির মধ্যবর্তী দূরত্ব ছিল ৫৯০ মিটার (১,৯৪০ ফুট)। একই বছর, এপ্রিল মাসে, দ্বিতীয় লাইন কাজ শুরু হয়। প্রথম ৫ বৎসরে যাত্রী সংখ্যা ক্রমাগত বৃদ্ধি পায়; ১৯৬৫ সালের যাত্রী সংখ্যা ৩৭,০৯২,৩১৫ জন থেকে বৃদ্ধি পেয়ে ১৯৬৯ সালে ৬১,৯৩৭,১৯২ জন হয়।


title: মিলান মেট্রো

text: কাইয়াজও থেকে ক্যাস্সিনা গোরা (৭ টি স্টেশন) পর্যন্ত গ্রীন লাইন পরবর্তী পাঁচ বছর পরে খোলা। ১৯৬০ এবং ১৯৭০ এর দশকের মাঝামাঝি সময় ২ লাইনের নেটওয়ার্ক সম্পন্ন হয়েছিল, এবং উভয় লাইনগুলিতে ২ টি ভিন্ন পার্শ্বীয় শাখা ছিল। ১৯৭৮ সালে, লাইনগুলি যথাক্রমে ২৮ এবং ২২ টি স্টেশন সহ ১৭.৬ কিমি (১০.৯ মাইল) এবং ২৩ কিমি (১৪ মাইল) দীর্ঘ ছিল।


title: মিলান মেট্রো

text: প্রায় ৯ বছর নির্মাণ কাজের পর ৩ মে ১৯৯০ সালে ৫ টি স্টেশন সহ তৃতীয় লাইনের (হলুদ) প্রথম অংশ খোলা হয়েছিল। বিশ্বকাপের ঠিক আগেই এই লাইন খোলা হয়েছিল। লাইন ৩ এর অন্য ৯ টি স্টেশন ১৯৯১ সালে দক্ষিণ-পূর্ব দিকে এবং ২০০৪ সালে উত্তর-পশ্চিমে মাছিচিনি স্টেশন পর্যন্ত খোলা হয়েছিল।


title: মিলান মেট্রো

text: ২০০৫ সালের মার্চ মাসে লাইন ২ আবিবিগেস্রাসো স্টেশন (ফ্যামাগোস্টা থেকে দক্ষিণ শাখা) এবং লাইন ১ এর রো ফেরা স্টেশন খোলা হয়েছিল। ডিসেম্বর ২০০৫ সালে পারো এর অন্তর্বর্তী স্টেশন খোলা হয়। ২০১১ সালের শুরুতে আসাগো (২ টি স্টেশন) পর্যন্ত লাইন ২ এর একটি নতুন দক্ষিণ শাখা খোলা হয় এবং লাইন ৩ এর উত্তর প্রান্ত সম্প্রসারিত করা হয় কামাসিনা (৪ টি স্টেশন) পর্যন্ত।


title: মিলান মেট্রো

text: লাইন ৫ এর প্রথম পর্যায়টি ১০ ফেব্রুয়ারী ২০১৩ সালে বিগনামি থেকে জারা পর্যন্ত ৪.১ কিলোমিটার (২.৫ মাইল) অতিক্রম করে। দ্বিতীয় পর্যায় জারা থেকে গরিবালদি এফএস পর্যন্ত ১.৯ কিলোমিটার (১.২ মাইল) পথ ১ মার্চ ২০১৪ সালে খোলা হয়। গারিবালদি এফএস থেকে সান সিরো স্ট্যাডিও পর্যন্ত ৭ কিলোমিটার (৪.৩ মাইল) পথ তৃতীয় পর্যায়, ২৯ এপ্রিল ২০১৫ সালে কিছু মধ্যবর্তী স্টেশন খোলা হয়েছিল; নভেম্বর ২০১৫ সাল অনুযায়ী, সবগুলি স্টেশন খোলা হয়েছে।


title: মিলান মেট্রো

text: মেট্রোটি মূল "সোসাইটি ট্রাজিওনি এলেট্রিকিকা লোম্বার্ড" (STEL) ট্রামলাইনগুলির কয়েকটি অন্তর্বর্তী ট্রামরুট প্রতিস্থাপিত করেছে। বিশেষ করে লাইন ২।


title: মিলান মেট্রো

text: মিলান মেট্রোতে ৪ টি পরিষেবা প্রদানকারি লাইন ও ১ টি নির্মাণাধিন লাইন রয়েছে।প্রথম লাইনটি ১৯৬৪ সালে চালু হয়।দ্বিতীয় লাইনটি ৫ বছর পড়ে ১৯৬৯ সালে ও তৃতীয় লাইন ১৯৯০ সালে শুরু করে যাত্রি পরিবহন।এর পড় চালু হয় পঞ্চম লাইন ।চতুর্থ লাইনটি বর্তমানে নির্মাণাধিন।এই ব্যবস্থায় ১১৩ টি স্টেশন রয়েছে এর দৈর্ঘ্য ১০১ কিমি।


title: ইছামতি নদী (পাবনা)

text: ইছামতি নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৮।


title: ইছামতি নদী (পাবনা)

text: ইছামতি নদীটি পাবনা জেলার পাবনা সদর উপজেলার ভাড়ারা ইউনিয়নে প্রবহমান পদ্মা নদী হতে উৎপত্তি লাভ করেছে। অতঃপর এই নদীর জলধারা একই জেলার বেড়া উপজেলার পৌরসভা এলাকা পর্যন্ত প্রবাহিত হয়ে হুরাসাগর নদীতে নিপতিত হয়েছে। আত্রাই নদী (পাবনা) হচ্ছে এর একমাত্র শাখানদী। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে পাম্প দিয়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। নদীটির কোথাও ভাঙনপ্রবণতা পরিলক্ষিত হয় না।


title: এম. চিন্নাস্বামী স্টেডিয়াম

text: এম. চিন্নাস্বামী স্টেডিয়াম () কর্ণাটকের বেঙ্গালুরু এলাকায় অবস্থিত ভারতের অন্যতম আন্তর্জাতিক ক্রিকেট স্টেডিয়াম। পূর্বে কর্ণাটক স্টেট ক্রিকেট অ্যাসোসিয়েশন (কেএসসিএ) নামে এটি পরিচিত ছিল। পরবর্তীতে কেএসসিএতে চার দশকেরও অধিক সময়ে জড়িত ও ১৯৭৭ থেকে ১৯৮০ মেয়াদে বিসিসিআইয়ের সভাপতি এম. চিন্নাস্বামী’র প্রতি শ্রদ্ধা প্রদর্শনপূর্বক বর্তমান নামে পরিচিতি ঘটানো হয়েছে।


title: এম. চিন্নাস্বামী স্টেডিয়াম

text: স্টেডিয়ামের দর্শক ধারণ সক্ষমতা ৩৬,০০০। টেস্ট, ওডিআই, প্রথম-শ্রেণীর ক্রিকেটসহ সঙ্গীত ও সাংস্কৃতিক অনুষ্ঠান নিয়মিতভাবে এখানে অনুষ্ঠিত হয়। কর্ণাটক রাজ্য ক্রিকেট দল ও ইন্ডিয়ান প্রিমিয়ার লীগের রয়্যাল চ্যালেঞ্জার্স ব্যাঙ্গালুরু দলের প্রধান অনুশীলনী মাঠ হিসেবে এটি ব্যবহৃত হয়।


title: এম. চিন্নাস্বামী স্টেডিয়াম

text: কর্ণাটক সরকারের অর্থায়ণে ১৯৬৯ সালে এর ভিত্তিপ্রস্তর স্থাপন করা হয়। ১৯৭০ সালে এর নির্মাণকার্য শুরু হয়। ১৯৭২-৭৩ মৌসুমে প্রথমবারের মতো প্রথম-শ্রেণীর ক্রিকেট খেলার আয়োজন করা হয়েছিল। ১৯৭৪-৭৫ মৌসুমে ভারত সফরে ওয়েস্ট ইন্ডিজ দলের মধ্যকার খেলায় এটি টেস্ট মর্যাদার অধিকারী হয়।


title: এম. চিন্নাস্বামী স্টেডিয়াম

text: ২২-২৯ নভেম্বর, ১৯৭৪ তারিখে অনুষ্ঠিত টেস্টে ক্লাইভ লয়েডের নেতৃত্বাধীন ওয়েস্ট ইন্ডিজের বিখ্যাত ব্যাটিং প্রতিভা ভিভ রিচার্ডস ও গর্ডন গ্রীনিজের অভিষেক হয়েছিল। দলটি পতৌদি'র ভারত দলকে ২৫৬ রানের ব্যবধানে পরাজিত করে। ১৯৭৬-৭৭ মৌসুমে টনি গ্রেগের ইংরেজ দলের বিপক্ষে ভারত এ মাঠে প্রথম জয়ী হয়। ৬ সেপ্টেম্বর, ১৯৮২ তারিখে মাঠে অনুষ্ঠিত প্রথম ওডিআইয়ে শ্রীলঙ্কা দল ৬ উইকেটে হারে।


title: এম. চিন্নাস্বামী স্টেডিয়াম

text: ১৯৯৬ সালের উইলস বিশ্বকাপ উপলক্ষে স্টেডিয়ামে প্রথম ফ্লাডলাইট প্রতিস্থাপন করা হয়। ৯ মার্চ, ১৯৯৬ তারিখে ফ্লাডলাইটের আলোয় কোয়ার্টার-ফাইনালে চীর-প্রতিদ্বন্দ্বী ভারত-পাকিস্তানের মধ্যে অনুষ্ঠিত হয়। এতে ভারত নাটকীয়ভাবে ৩৮ রানে জয়ী হয়।


title: মনজুর হোসেন

text: প্রফেসর ড. এম. মনজুর হোসেন বাংলাদেশের একজন খ্যাতনামা বিজ্ঞানী ও গবেষক। বাংলাদেশে স্ট্রবেরি চাষের উদ্ভাবক হিসেবে তিনি বেশি পরিচিত। তিনি সোমা ক্লোনাল ভেরিয়েশন প্রযুক্তির সাহায্যে বাংলাদেশে চাষ উপযোগী করে রাবি-১, রাবি-২, রাবি-৩ নামে তিনটি জাত উদ্ভাবন করেন। রাজশাহী বিশ্ববিদ্যালয়ের ইনস্টিটিউট অব বায়োলজিক্যাল সায়েন্স (আইবিএস) এর বর্তমান পরিচালক হিসেবে কর্মরত আছেন।


title: মনজুর হোসেন

text: ১৯৫৭ সালের ১৫ জানুয়ারি উত্তরের অন্যতম জেলা নাটোরের সিংড়ায় জন্মগ্রহণ করেন প্রফেসর ড. এম. মনজুর হোসেন। তাঁর স্ত্রী মোসাঃ নাসিমা ইয়াসমিন চৌধুরী রাজশাহী কলেজ এর প্রাণিবিদ্যা বিভাগে সহযোগী অধ্যাপক হিসেবে কর্মরত আছেন। ব্যক্তিগত জীবনে তিনি দুই কন্যা সন্তানের জনক।


title: মনজুর হোসেন

text: ১৯৮৩ সালে রাজশাহী বিশ্ববিদ্যালয়ে উদ্ভিদবিদ্যা বিভাগে প্রভাষক হিসেবে যোগদান করেন। বর্তমানে তিনি এই বিশ্ববিদ্যালয়ের ইনস্টিটিউট অব বায়োলজিক্যাল সায়েন্স অর্থাৎ জীব বিজ্ঞান বিভাগের (আইবিএস) পরিচালক। এছাড়া বর্তমানে উদ্ভিদ বিদ্যা বিভাগের উদ্ভিদ প্রজনন ও জিন প্রকৌশল গবেষণাগারে গবেষণা কর্মে নিয়োজিত রয়েছেন।


title: মনজুর হোসেন

text: তাঁর গবেষণা কর্মের মধ্যে বাংলাদেশে চাষ উপযোগী স্ট্রবেরীর জাত উদ্ভবন সবচাইতে বেশি উল্লেখযোগ্য। ২০০৭ সালে দেশে প্রথম টকটকে লাল রঙের লোভনীয় ফল স্ট্রবেরি চাষের উদ্ভাবন করেন এম মনজুর হোসেন। তিনি রাবি-১, রাবি-২ ও রাবি-৩ নামে স্ট্রবেরির জাত আবিষ্কার করে কৃষকের মাঝে ছড়িয়ে দেন। তবে সবচেয়ে লাভজনক হচ্ছে রাবি-২ জাতটি। এম মনজুর হোসেন ১৯৯৬ সালে দেশে প্রথম টিস্যু কালচারের মাধ্যমে আলুবীজ উৎপাদন করেন। রাজশাহীর পদ্মা আবাসিক এলাকার একটি বাড়িতে কম খরচের প্রযুক্তিতে রেইনবো টিস্যু কালচার নামে ল্যাব স্থাপন করে তিনি টিস্যু কালচারের মাধ্যমে রোগমুক্ত আলুবীজ বাণিজ্যিকভাবে উৎপাদন করেন। ২০১৫ সালে তিনি মাত্র ১৪ লাখ টাকা ব্যয়ে রাজশাহী নগরের নামোভদ্রা এলাকায় ৩০০ টন ধারণক্ষমতার হিমাগার তৈরি করেন যা বেশ আলোড়ন সৃষ্টি করে। প্রচলিত পদ্ধতিতে এ ধরনের একটি হিমাগার তৈরিতে প্রায় আড়াই কোটি টাকা প্রয়োজন। এতে অর্থায়ন করেছে বাংলাদেশ ব্যাংক।


title: মনজুর হোসেন

text: টোকাইদের পড়াশোনার কথা মাথায় রেখে এম মনজুর হোসেন ১৯৯৬ সালে রাজশাহী নগরীর দেওয়ানপাড়ায় আলো আশা স্কুল প্রতিষ্ঠা করেন। এখন এই বিদ্যালয়ে টোকাইদের পাশাপাশি ৪০০ শিশু প্রথম থেকে শুরু করে দশম শ্রেণী পর্যন্ত পড়াশোনা করে। এছাড়াও তাঁর গবেষণা কার্যক্রম নিয়ে তিনি আলো-আশা এগ্রোটেক ব্লগ নামে একটি কৃষি তথ্যভিত্তিক ব্লগ পরিচালনা করেন।


title: মনজুর হোসেন

text: ড. এম. মনজুর হোসেন ইতোমধ্যে মহাত্মা গান্ধী শামীত্ম পুরস্কার পেয়েছেন। তিনি বাংলাদেশে সাধারণ কৃষকদের উন্নয়নে মাঠ পর্যায়ে টেকসই প্রযুক্তি উদ্ভাবন, স্ট্রবেরির জাত উদ্ভাবন, টিস্যু কালচারের বীজ আলু ও জাবেরা ফুলের চারা তৈরি এবং কৃষি গবেষণায় বিশেষ অবদান রাখার জন্য এ পুরস্কার লাভ করেন। এছাড়া ড. মনজুর হোসেন ১৯৯৫ সালে পিএইচডি গবেষণার কৃতিত্ব স্বরূপ স্বর্ণপদক অর্জন করেছেন। তিনি ১৯৯৫ সালে আমেরিকান সরপটিমিস্ট ইন্টারন্যাশনাল অ্যাওয়ার্ড ও ১৯৯৫ সালে কৃতিত্বের সঙ্গে জাপান ইয়াগামাতা বিশ্ববিদ্যালয় থেকে উচ্চতর ডিগ্রি গ্রহণ করায় গোল্ড মেডেল, ২০০২ সালে ইংল্যান্ডে কমনওয়েলথ ফেলো, ২০১১ সালে হেলেন কেলার গোল্ড মেডেলসহ অর্ধ শতাধিক সম্মাননা ও পুরস্কার পান। দেশি-বিদেশি জার্নালে বর্তমানে তার দু’শতাধিক গবেষণা প্রকাশনা রয়েছে। তার অধীনে এখন পর্যন্ত ২৭ জন পিএইচডি ও ৯ জন শিক্ষার্থী এমফিল গবেষণা করেছেন।


title: কি করে তোকে বলবো

text: কি করে তোকে বলবো ভারতীয় বাংলা চলচ্চিত্র। এই ছবিটি পরিচালনা করেছেন রবি কিনাগী। .। এতে অভিনয় করেছেন অঙ্কুশ হাজরা মিমি চক্রবর্তী সহ আরোও অনেকে।


title: কি করে তোকে বলবো

text: এখানে আকাশ (অংকুশ) প্রিয়া নামের এক মেয়েকে ভালবাসত। কিন্তু মেয়েটি পরে কোনো এক কারণে পুলিশের কাছে আকাশের বিরুদ্ধে কমপ্লেন করে।। কিন্তু আকাশ মেয়েটিকে ছাড়তে পারেনি। সম্পর্ক শেষ হয়ে গিয়েছিল। আকাশের মা বাবা চেয়েছিল আকাশের বিয়ে দিতে।কিন্তু আকাশ রাজি ছিল না।


title: ইছামতি নদী (বগুড়া)

text: ইছামতি নদী বাংলাদেশের উত্তর-পশ্চিমাঞ্চলের বগুড়া জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০।


title: ইছামতি নদী (বগুড়া)

text: ইছামতি নদীটি বগুড়া জেলার বগুড়া সদর উপজেলার লাহিড়ীপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার গাবতলী উপজেলার বালিয়াদিঘী ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। ভাঙনের কারণে নদী যেমন প্রশস্ত হচ্ছে, তেমনি পলির প্রভাবে নদীর তলদেশ ভরাট হয়ে যাচ্ছে। শুধু বর্ষা মৌসুমে এ নদীতে সীমিত পরিসরে নৌযান চলাচল করে।


title: ইছামতি নদী (বগুড়া-সিরাজগঞ্জ)

text: ইছামতি নদী বাংলাদেশের উত্তর-পশ্চিমাঞ্চলের বগুড়া ও সিরাজগঞ্জ জেলার একটি নদী। নদীটির দৈর্ঘ্য ৭৪ কিলোমিটার, গড় প্রস্থ ৬৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১।


title: ইছামতি নদী (বগুড়া-সিরাজগঞ্জ)

text: ইছামতি নদীটি বগুড়া জেলার সারিয়াকান্দি উপজেলার ভেলাবাড়ি ইউনিয়নে প্রবহমান বাঙালি নদী হতে উৎপত্তি লাভ করেছে। অতঃপর এই নদীর জলধারা সিরাজগঞ্জ জেলার রায়গঞ্জ উপজেলার নলকা ইউনিয়ন পর্যন্ত প্রবাহিত হয়ে বাঙালি নদীতেই নিপতিত হয়েছে। এই নদীটি বাঙালি নদীর প্রায় সমান্তরালে উত্তর-দক্ষিণ দিকে প্রবাহিত হয়েছে। উৎসস্থান পলি পড়ে ভরাট হয়ে যাওয়ায় শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়।


title: ইছামতি নদী (ঢাকা বিভাগ)

text: ইছামতি নদী বাংলাদেশের উত্তর-কেন্দ্রীয় অঞ্চলের মানিকগঞ্জ, ঢাকা ও মুন্সিগঞ্জ জেলার মাঝ দিয়ে প্রবাহিত একটি নদী। নদীটির দৈর্ঘ্য ১২৯ কিলোমিটার, গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৪।


title: ইছামতি নদী (ঢাকা বিভাগ)

text: ইছামতি নদীটি মানিকগঞ্জ জেলার দৌলতপুর উপজেলার বাঘুটিয়া ইউনিয়নে প্রবহমান যমুনা নদী হতে উৎপত্তি লাভ করেছে। অতঃপর এই নদীর জলধারা ঢাকা জেলার নবাবগঞ্জ উপজেলার মধ্য দিয়ে মুন্সিগঞ্জ জেলার লৌহজং উপজেলার লোহাজং টেওটিয়া ইউনিয়ন পর্যন্ত প্রবাহিত হয়ে পদ্মা নদীতে নিপতিত হয়েছে। বারোমাসি প্রকৃতির এই নদীতে সারাবছর জলপ্রবাহ থাকে। তবে বর্ষাকালে নদীটিতে স্বাভাবিকের চেয়ে জলের প্রবাহ বৃদ্ধি পায়। পলির প্রভাবে নদীর তলদেশ ক্রমশ ভরাট হয়ে যাচ্ছে, এর প্রশস্ততা সংকুচিত হচ্ছে এবং পানির প্রবাহ হ্রাস পাচ্ছে।


title: ইছামতি নদী (সিরাজদিখান)

text: ইছামতি নদী বাংলাদেশের উত্তর-কেন্দ্রীয় অঞ্চলের মুন্সিগঞ্জ ও নারায়ণগঞ্জ জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ১৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৫।


title: ইছামতি নদী (সিরাজদিখান)

text: ইছামতি নদীটি মুন্সিগঞ্জ জেলার সিরাজদীখান উপজেলার শেখরনগর ইউনিয়নে প্রবহমান ইছামতি নদী (মানিকগঞ্জ) হতে উৎপত্তি লাভ করেছে। অতঃপর এই নদীর জলধারা নারায়ণগঞ্জ জেলার নারায়ণগঞ্জ সদর জেলার বক্তাবলী ইউনিয়নে দুটি ধারায় বিভক্ত হয়ে আলিরটেক ইউনিয়ন পর্যন্ত প্রবাহিত হয়ে ধলেশ্বরী নদীতে নিপতিত হয়েছে। বারোমাসি প্রকৃতির এই নদীতে সারাবছর পানিপ্রবাহ থাকে। নদীটি জোয়ারভাটা প্রভাবিত।


title: ইছামতি নদী (রাঙ্গামাটি)

text: ইছামতি নদী বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০১।


title: ইছামতি নদী (রাঙ্গামাটি)

text: ইছামতি নদীটি রাঙ্গামাটি জেলার কাউখালী উপজেলার ঘাগড়া ইউনিয়নের পাহাড়ি এলাকা হতে উৎপত্তি লাভ করেছে। অতঃপর এই নদীর জলধারা চট্টগ্রাম জেলার রাঙ্গুনিয়া উপজেলার মরিয়মনগর ইউনিয়ন পর্যন্ত প্রবাহিত হয়ে কর্ণফুলী নদীতে নিপতিত হয়েছে। রাজানগর, পারুয়া, হোসনাবাদ, রাঙ্গুনিয়া ইউনিয়ন দিয়ে প্রবাহকালে বেশ কয়েকটি ছোট খাল ও ছড়া এই নদীর সঙ্গে মিলিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়।


title: ইরামতি নদী

text: ইরামতি নদী বাংলাদেশের উত্তর-পশ্চিমাঞ্চলের বগুড়া ও নওগাঁ জেলার একটি নদী। নদীটির দৈর্ঘ্য ৫৮ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইরামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১৩।


title: ইরামতি নদী

text: ইরামতি নদীটি বগুড়া জেলার দুপচাঁচিয়া উপজেলার চামরুল ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা নওগাঁ নওগাঁ জেলার আত্রাই উপজেলার পঞ্চপুর ইউনিয়ন পর্যন্ত প্রবাহিত হয়ে আত্রাই নদীতে (নওগাঁ-নাটোর) নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়। কিন্তু শুকনো মৌসুমে নদীটি শুকিয়ে যায়।


title: পয়েন্টিং ডিভাইস

text: একটি পয়েন্টিং ডিভাইস হল এমন একটি ইনপুট ব্যবস্থা (বিশেষ করে মানুষের জন্য) যার মাধ্যমে একজন ব্যবহারকারী নিরবিচ্ছিন্নভাবে এবং বহুমাত্রায় কম্পিউটারে ডেটা ইনপুট করতে সমর্থ হয়। ক্যাড ব্যবস্থায় এবং চিত্রভিত্তিক ব্যবহারকারি ইন্টারফেসের মাধ্যমে একজন ব্যবহারকারী কম্পিউটারে ডেটা প্রদান ও নিয়ন্ত্রন করে বাস্তবিক যন্ত্র এবং হাতের নাড়াচাড়ার মাধ্যমে যেমন মাউস বা এই জাতীয় ইনপুট ডিভাইস দিয়ে যেগুলো একটি টেবিলের উপরিভাগে রেখে ব্যবহার করা হয় ও মাউসের ক্লিক সুইচের ব্যবহার করা হয়। বাস্তবিক যন্ত্রের নাড়াচাড়া, সুইচের ব্যবহার প্রদর্শনী যন্ত্রে দেখা যায় একটি পয়েন্টার বা নির্দেশক বা কার্সরের মাধ্যমে যা কিনা বাস্তবিক যন্ত্রে কৃত কর্মের দৃষ্টিগাহ্য পরিবর্তন দেখায়। যন্ত্রে সাধারণ নাড়াচাড়ার/ইঙ্গিতের মধ্যে রয়েছে নির্দেশ এবং ক্লিক, ড্রাগ করা এবং ড্রপ করা।


title: পয়েন্টিং ডিভাইস

text: অনেক ধরনের পয়েন্টিং ডিভাইস থাকলেও, সবচেয়ে সাধারণ পয়েন্টিং ডিভাইস হল মাউস। যে যন্ত্র কার্সরকে নিয়ন্ত্রন করে তাকে পয়েন্টিং ডিভাইসের দিক থেকে সাধারণ অর্থে মাউস বলেই চিহ্ণিত করা হয়। বেশিরভাগ পয়েন্টিং যন্ত্রে ব্যবহৃত হয় ফিটস ল/ ফিটস সূত্র যার মাধ্যমে একজন লোকের একটি নির্দেশিত লক্ষ্যবস্তুতে পৌছাতে কত সময় লাগে এবং লক্ষ্যবস্তুটি কত দূরে ও কতটুকু চওড়া তার অনুপাত মাপা হয়। সোজা কথায় একটি লক্ষ্যবস্তুতে পৌছাতে ব্যবহারকারীর কত গতি লাগবে তা নির্ধারনে এটি ব্যবহৃত হয়।


title: ২০১৬ দক্ষিণ এশীয় গেমসে খো খো

text: ২০১৬ দক্ষিণ এশীয় গেমসের শেষের দিকে ৬ দিন , ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে খো খো অনুষ্ঠিত হয়। এতে একটি মাত্র নির্দিষ্ট বিভাগ ছিল। গেমসে পুরুষ ও মহিলা উভয়ের জন্য একই ধরনের বিভাগে প্রতিযোগিতা অনুষ্ঠিত হয়।


title: ২০১৬ দক্ষিণ এশীয় গেমসে কাবাডি

text: ২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে কাবাডি অনুষ্ঠিত হয়। এতে পুরুষ ও মহিলা উভয় বিভাগে ভারত স্বর্ণ পদক জিতে নেয়।


title: হাসান সালামা

text: হাসান সালামা (, ) (১৯১২–১৯৪৮) ছিলেন ফিলিস্তিনের জাইশ আল-জিহাদ আল-মুকাদ্দাসের কমান্ডার। আবদুল কাদির আল-হুসাইনিও এই দলের কমান্ডার ছিলেন।


title: হাসান সালামা

text: হাসান সালামা উসমানীয় শাসনামলে ফিলিস্তিনের কুলা গ্রামে জন্মগ্রহণ করেন। ব্রিটিশ এবং ইহুদি অশুভ গোষ্ঠীর বিরুদ্ধে লড়াই করা সশস্ত্র আরব নেতাদের মধ্যে তিনি অন্যতম। ১৯৩৩ সালের ফিলিস্তিন দাঙ্গার সময় তিনি জাফা বিক্ষোভে অংশ নিয়েছিলেন। ১৯৩৬-৩৯ সালে সংঘটিত আরব বিদ্রোহে তিনি অন্যতম নেতা ছিলেন।


title: হাসান সালামা

text: ১৯৩৬ সালে বিদ্রোহের সূচনার সময় তাকে লুদ-রামলা-জাফা অঞ্চলের দায়িত্ব দেয়া হয়। তিনি ব্রিটিশ ও ইশুভের বিরুদ্ধে কয়েকটি সফল সামরিক অপারেশনের পরিকল্পনা ও নেতৃত্ব দিয়েছিলেন। এসকল অপারেশনের মধ্যে ছিল রেলপথ উড়িয়ে দেয়া, বৈদ্যুতিক খুটি তুলে ফেলা, যোগাযোগ ব্যবস্থার ধ্বংসসাধন এবং ইশুভের বাগানগুলো আগুনে পুড়িয়ে দেয়া। ১৯৩৮ সালে লুদ-হাইফা রেল উড়িয়ে দেয়ার সময় তিনি আহত হন।


title: হাসান সালামা

text: ফিলিস্তিনে আরব বিদ্রোহের পর হাসান লেবানন ও সিরিয়া যান এবং ইরাকে জেরুজালেমের মুফতি মুহাম্মদ আমিন আল-হুসাইনির সাথে যোগ দেন। ইরাকে তিনি সামরিক কলেজে ট্যাঙ্ক কমান্ডারের কোর্সে অংশ নেন। তিনি রশিদ আলি আল-কাইলানিকে সমর্থন দেন এবং ১৬৫জন ফিলিস্তিনি যোদ্ধার একটি দলকে নেতৃত্ব দেন। তিনি রশিদ আলির অভ্যুত্থান এবং ইঙ্গ-ইরাকি যুদ্ধে অংশ নিয়েছিলেন।  "Israel/Palestine and the Politics of a Two-State Solution" by Thomas G. Mitchell, (London: McFarland & Co., Inc.; 2013) p. 136 ১৯৪১ সালে অক্ষশক্তিপন্থি রশিদ আলির সরকারকে ব্রিটিশরা ক্ষমতাচ্যুত করে। অ্যাডলফ হিটলার ও মুফতি আল-হুসাইনির বৈঠকের সময় মুফতি সামরিক প্রশিক্ষণের জন্য হাসান সালামা ও অন্যান্য আরব যোদ্ধাদের জার্মানি নিয়ে আসতে সক্ষম হন। হাসান জার্মানদের কাছে প্যারাট্রুপার হিসেবে প্রশিক্ষণ নেন।


title: হাসান সালামা

text: অপারেশন আটলাসে হাসান সালামা ওয়াফেন এসএস বাহিনীর বিশেষ কমান্ডো ইউনিটের একজন সদস্য ছিলেন। ১৯৪৪ সালের ৬ অক্টোবর রাতে হাসান সালামা এবং আরো চারজন কমান্ডো জার্মান হেইনকেল হেস ৩ বিমান থেকে ম্যান্ডেটরি প্যালেস্টাইনের জেরিকো অঞ্চলে অবতরণ করে। তাদের সাথে বিষ্ফোরক, সাবমেশিনগান, ডাইনামাইট, রেডিও যন্ত্রপাতি, ৫,০০০ পাউন্ড স্টারলিং ছিল বলে জানা যায়। সালামা ও একজন জার্মান গ্রেপ্তার এড়াতে সক্ষম হন। তিনি কুলায় আশ্রয় নেন এবং এখানে একজন চিকিৎসক তার ক্ষতিগ্রস্ত পায়ের চিকিৎসা করেন। স্থানীয় ফিলিস্তিনি আরব প্রতিরোধযোদ্ধাদেরকে রসদ ও অস্ত্র সরবরাহ করা এবং ইহুদি লক্ষ্যবস্তুগুলোতে আক্রমণের নির্দেশনা দেয়া এই মিশনের উদ্দেশ্য ছিল।


title: হাসান সালামা

text: ১৯৪৭ সালে জাইশ আল-জিহাদ আল-মুকাদ্দাসের সেকেন্ড-ইন-কমান্ড হন। ১৯৪৭-৪৮ সালের গৃহযুদ্ধে ফিলিস্তিনি আরবদের এই অনিয়মিত বাহিনী গ্র্যান্ড মুফতি আল-হুসাইনিকে সহায়তা করেছে। এই বাহিনীকে আবদুল কাদির আল-হুসাইনির ব্যক্তিগত বাহিনী বলা হত। মাঠপর্যায়ের কমান্ড সংগঠিত করার জন্য ১৯৪৮ সালের ৫ ফেব্রুয়ারি দামেস্ক অনুষ্ঠিত বৈঠকে সালামাকে লিডিয়া জেলার দায়িত্ব দেয়া হয়। তিনি জাফা, উপকূলীয় সমভূমি, রামলা ও লুদে বাহিনীর নেতৃত্ব দেন।


title: হাসান সালামা

text: সালামা ফিলিস্তিন আরব পার্টির সদস্য ছিলেন।


title: হাসান সালামা

text: ১৯৪৮ সালের ২ জুন রাস আল-আইনের যুদ্ধে হাসান সালামা ইসরায়েলি প্রতিরক্ষা বাহিনীর হাতে নিহত হন।


title: গ্রাফিক্স ট্যাবলেট

text: গ্রাফিক্স ট্যাবলেট (যাকে ডিজিটাইজার বা ডিজিটাল ড্রয়িং ট্যাবলেট বা পেন ট্যাবলেট বা ডিজিটাল আর্ট বোর্ড নামেও ডাকা হয়) হল এমন একটি কম্পিউটার ইনপুট ডিভাইস যা ব্যবহারকারীর হাতে আকা ছবি, এ্যানিমেশন এবং গ্রাফিক্সকে বিশেষ কলম সদৃশ স্টাইলাস দিয়ে আকাঁর সুবিধা দেয়। বাস্তবে কোন ব্যক্তি যেমন কাগজে কলম, তুলি, পেন্সিল বা এই ধরনের সামগ্রী দিয়ে ছবি আকে ঠিক তেমনি গ্রাফিক্স ট্যাবলেটে তা আকা হয়। এই সমস্ত ট্যাবলেট দিয়ে হাতে লিখা স্বাক্ষর বা ডেটা ইনপুট হিসেবে কম্পিউটারে দেয়া সম্ভব হয়। এটি দিয়ে কোন ছবিকে একটি কাগজ হতে ট্রেস করা যায় যা ট্যাবলেটের উপরিভাগে ঠিকভাবে রাখলেই শুধুমাত্র সম্ভব। এই পদ্ধতিতে ডেটা কম্পিউটারের ইনপুট করা বা ধারন করাকে ডিজিটাইজিং বলে।


title: গ্রাফিক্স ট্যাবলেট

text: যন্ত্রটিতে একটি সমতল বর্গাকার উপরিভাগ থাকে যাতে ব্যবহারকারীরা আকতে পারেন বা ট্রেস করতে পারেন স্টাইলাস পেন দ্বারা বা কলমের সদৃশ কোন যন্ত্র দ্বারা যা স্টাইলাসের মত কাজ করে। অঙ্কিত ছবিটি কম্পিউটারের মনিটরে দেখা যায়, যদিও বর্তমানে কিছু গ্রাফিক্স ট্যাবলেটে এলসিডি মনিটর যোগ করা আছে যাতে ব্যবহারকারী বাস্তবতার স্বাদ পেতে পারেন বা সহজে ব্যবহার করতে পারেন।


title: গ্রাফিক্স ট্যাবলেট

text: কিছু ট্যাবলেট মাউসের পরিবর্তে প্রাথমিক পয়েন্টিং বা নির্দেশক এবং নেভিগেশন যন্ত্র হিসেবে ডেস্কটপ কম্পিউটারে ব্যবহৃত হয়।


title: জয়স্টিক

text: একটি জয়স্টিক হল একটি ইনপুট ডিভাইস যাতে একটি স্টিক বা লাঠি সদৃশ বস্তু যন্ত্রের উপরিভাগে বসানো থাকে যা দিয়ে বিভিন্ন কোন বা অভিমুখে এর দ্বারা নিয়ন্ত্রিত কোন যন্ত্রকে পরিচালনা করা যায়। জয়স্টিককে নিয়ন্ত্রক কলাম নামেও ডাকা হয় যা প্রায় সমস্ত সামরিক ও বেসামরিক বিমানের ককপিটে ব্যবহার করা হয়। এগুলো পাশ্ব স্টিক বা কেন্দ্রীয় স্টিক হিসেবে ব্যবহৃত হয়। এগুলোর আবার কিছু বাড়তি সুইচ থাকে যা বিমান পরিচালনায় সহায়তা করে থাকে।


title: জয়স্টিক

text: জয়স্টিক প্রায়শই ভিডিও গেম নিয়ন্ত্রন ও পরিচালনায় ব্যবহৃত হয় এবং সাধারণত এক বা একাধিক চাপ দেয়া যায় এমন বাটন হিসেবে থাকে। এই সব বাটনে চাপ দিলে কি ফলাফল হবে তা কম্পিউটার বুঝতে পারে। এই জয়স্টিকের অন্য একটি জনপ্রিয় রূপ হল আধুনিক ভিডিও গেম কনসোলে ব্যবহৃত এ্যানালগ স্টিক। জয়স্টিক অনেক যন্ত্রে ব্যবহৃত হয় যেমন ক্রেন, ট্রাক, জলের তলার মানুষবিহিন যানবাহন, হুইলচেয়ার, নিরাপত্তা ক্যামেরা এবং ঘাস কাটার যন্ত্র ইত্যাদি। মোবাইল ফোনে জয়স্টিকের ক্ষুদ্রতম সংস্করন দেখা যায়।


title: সিলভার সালফাডায়াজিন

text:
সিলভার সালফাডায়াজিন () হচ্ছে একটি টপিক্যাল অ্যান্টিবায়োটিক পোড়ার ক্ষত চিকিৎসায় ব্যবহৃত হলেও এক্ষত্রে এর কার্যকারিতার প্রমাণ খুব কম। এমনকি এই ওষুধ ব্যবহারে ক্ষত সারতে দেরি হতে পারে বলে কক্রেন রিভিউ-এ মতামত প্রকাশ করা হয়েছে। এই ওষুধটি ক্রিম বা জলীয় সাসপেনশন হিসাবে সরবরাহ করা হয়।
এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।


title: সিলভার সালফাডায়াজিন

text:
পোড়ার ক্ষতে ব্যাকটেরিয়ার উপনিবেশ ও সংক্রমণ প্রতিরোধক হিসাবে দেহের বহিরাংশে ব্যবহৃত হয়। এ ছাড়া পোড়ার ক্ষত ব্যতীত অন্য নির্দিষ্ট ক্ষতে জীবাণুরোধী হিসাবে ব্যবহৃত হতে পারে। তবে পোড়ার ক্ষতে এর কার্যকারিতা নিয়ে সন্দেহ আছে। এমনকি এই ওষুধ ব্যবহারে ক্ষত সারতে দেরি হতে পারে বলে কক্রেন রিভিউ-এ মতামত প্রকাশ করা হয়েছে।
এইজন্য এটি ব্যবহারে এখন আর তেমন উৎসাহিত করা হয় না।


title: সিলভার সালফাডায়াজিন

text: ত্বকের নেক্রোসিস, ইরাইথিমা মাল্টিফর্ম, ত্বকের রং পরিবর্তিত হওয়া, জ্বলার অনুভূতি, ফুসকুড়ি, আন্তঃকোষীয় নেফ্রাইটিস, লিউকোপেনিয়া প্রভৃতি হতে পারে।


title: সিলভার সালফাডায়াজিন

text: সিলভার সালফাডায়াজিন এর সাথে এনজাইম্যাটিক ডেব্রিডং এজেন্ট, ওরাল হাইপোগ্লাইসেমিক ওষুধ, সিমিটিডিন, ফেনিটোইন এর মিথষ্ক্রিয়া হতে পারে।


title: এন৫০৯ (বাংলাদেশ)

text: এন৫০৯ (জাতীয় মহাসড়ক) হল বাংলাদেশের রংপুর বিভাগের লালমনিরহাট জেলায় অবস্থিত একটি জাতীয় মহাসড়ক। এ মহাসড়কটি বুড়িমারী স্থল বন্দরকে এন৫০৬ এর সাথে সংযুক্ত করেছে। রাস্তাটির দক্ষিণ প্রান্ত লালমনিরহাট শহরের উত্তরে বড়বাড়ী নামক স্থানে এন৫০৬ এ এবং উত্তর প্রান্ত পাটগ্রাম সদরের উত্তরে বুড়িমারী স্থল বন্দরের জিরো পয়েন্টে অবস্থিত।


title: এন৫০৯ (বাংলাদেশ)

text: এন৫০৯ লালমনিরহাট শহরের প্রায় ১০ কিলোমিটার উত্তরে বড়বাড়ী ইউনিয়নের বড়বাড়ী বাজারের দক্ষিণে এন৫০৬ এর একটি সংযোগস্থল থেকে শুরু হয়েছে। এরপর রাস্তাটি পশ্চিমমুখি হয়ে কিছু দুর এগিয়ে গিয়ে মহেন্দ্রনগর এর নিকটে উত্তর পশ্চিম দিকে বাক নিয়ে রংপুর লালমনিরহাট রেল লাইনকে ছেদ করেছে। এরপর রাস্তাটি আরও কয়েকটি বাক নিয়ে লালমনিরহাট শহরের জেড৫৯০৬ এর সাথে সংযোগস্থাপন করেছে।


title: এন৫০৯ (বাংলাদেশ)

text: সম্পূর্ণ রাস্তাটি লালমনিরহাট জেলায় অবস্থিত।


title: সাঁওতালডিহি তাপবিদ্যুৎ কেন্দ্র

text: পশ্চিমবঙ্গের পুরুলিয়া জেলার পারা অঞ্চলে অবস্থিত একটি বৃহৎ তাপবিদ্যুৎ কেন্দ্র। এটি জানুয়ারী ১, ১৯৭৪ সালে উদ্বোধন করা হয়। এই বিদ্যুৎকেন্দ্রের উৎপাদন ক্ষমতা ৪৮০ মেগাওয়াট। বর্তমানে এই বিদ্যুৎ কেন্দ্রের উৎপাদন ক্ষমতা বাড়িয়ে ৯৮০ মেগাওয়াট করা হয়েছে। বিদ্যুৎ কেন্দ্রের কয়লা আনাহয় ঝাড়খন্ড এর ঝরিয়া ও বর্ধমান এর রানিগঞ্জ কয়লা খনি থেকে। এই বিদ্যুৎ কেন্দ্রে জলের যোগান দেয় দামদার নদ। তাপ বিদ্যুৎ কেন্দ্রটি পশ্চিমবঙ্গ বিদ্যুৎ উন্নয়ন নিগম লিমিটেড এর অধিনস্ত।


title: অশিক্ষিত (চলচ্চিত্র)

text: অশিক্ষিত ১৯৭৮ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আজিজুর রহমান এবং কাহিনী লিখেছেন প্রখ্যাত সঙ্গীত পরিচালক সত্য সাহা। এতে শ্রেষ্ঠাংশে অভিনয় করেন রাজ্জাক, অঞ্জনা রহমান, সুমন, রোজী সামাদ, এটিএম শামসুজ্জামান প্রমুখ। ছায়াছবিটি বাণিজ্যিক সফলতার পাশাপাশি সমালোচকদের প্রশংসাও কুড়ায়।


title: অশিক্ষিত (চলচ্চিত্র)

text: গ্রামের চৌকিদার রহমত লেখাপড়া জানে না। অশিক্ষিত রাজ্জাককে লেখাপড়া শেখায় গ্রামের দরিদ্র অনাথ বালক মানিক। রাজ্জাক নাম দস্তখত করা শেখে তার কাছে। দুর্নীতিবাজ আড়তদারের অপরাধ দেখে ফেলায় খুন হয় মানিক। তার খুনের সাক্ষী হয় রাজ্জাক এবং তার সাক্ষ্যে শাস্তি হয় অপরাধীর। সাক্ষীর দরখাস্তে নিজ হাতে নাম সই করে রাজ্জাক।"অশিক্ষিত" চলচ্চিত্রের সঙ্গীত পরিচালনা করেছেন সত্য সাহা। গানের কথা লিখেছেন গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমেদ, শাম্মী আখতার, সুবীর নন্দী, রমলা সাহা, ও ফেরদৌস ওয়াহিদ। এ চলচ্চিত্রের সুবীর নন্দীর কণ্ঠে "মাস্টার সাব আমি নাম দস্তখত" এবং শাম্মি আখতার ও খন্দকার ফারুক আহমেদের কণ্ঠে "ঢাকা শহর আইসা আমার" গান দুটি বেশ জনপ্রিয়তা লাভ করে।


title: অশিক্ষিত (চলচ্চিত্র)

text: রাজ্জাক রহমত চরিত্রে একজন অশিক্ষিত মানুষের শিক্ষিত হওয়ার যে প্রাণান্ত প্রচেষ্টা তা যথাযথভাবে ফুটিয়ে তোলার জন্য শ্রেষ্ঠ অভিনেতা হিসেবে জাতীয় চলচ্চিত্র পুরস্কার লাভ করেন। পাশাপাশি সুমন শ্রেষ্ঠ শিশুশিল্পী হিসেবে জাতীয় চলচ্চিত্র পুরস্কার লাভ করেন।


title: অশিক্ষিত (চলচ্চিত্র)

text: জাতীয় চলচ্চিত্র পুরস্কার


title: হেরা গুহা

text: হেরা ( ') বা হেরা গুহা ( ') সৌদি আরবের মক্কায় জাবালে নূর পর্বতে অবস্থিত একটি গুহা।


title: হেরা গুহা

text: সর্বপ্রথম কুরআন অবতীর্ণ হওয়ার স্থান হিসেবে এই গুহা প্রসিদ্ধ। ইসলাম অনুযায়ী শবে কদরে আল্লাহর তরফ থেকে ফেরেশতা জিব্রাইল এই গুহায় সর্বপ্রথম মুহাম্মাদ (সা) এর কাছে কুরআনের বাণী নিয়ে এসেছিলেন।


title: হেরা গুহা

text: গুহাটি দীর্ঘ এবং প্রশস্ত। এটি পর্বতের উচুতে অবস্থিত। হজ্জের সময় এখানে প্রচুর লোকসমাগম হয়। তবে এই স্থানে আগমন হজ্জের অংশ নয়।


title: হরি কিষণ

text: হরি কিষণ () (১৯০৮ - ৬ জুন ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। পাঞ্জাব বিশ্ববিদ্যালয়ের সমাবর্তন সভায় গভর্নরের উপর গুলি করার জন্য ১৯৩১ সনের ৯ জুন তাঁর ফাঁসি হয়।


title: ২০১৮ এশিয়া কাপ

text: ২০১৮ এশিয়া কাপ (উনিমনি এশিয়া কাপ নামেও পরিচিত) হল একটি একদিনের আন্তর্জাতিক ক্রিকেট প্রতিযোগিতা যা ২০১৮ সালের সেপ্টেম্বরে সংযুক্ত আমিরাতে অনুষ্ঠিত হয়। এটি এশিয়া কাপের ১৪ তম আসর ও এটি সংযুক্ত আরব আমিরাতে ১৯৮৪ ও ১৯৯৫ এর পর অনুষ্ঠিত এশিয়া কাপ ক্রিকেট প্রতিযোগিতার তৃতীয় আসর।


title: ২০১৮ এশিয়া কাপ

text: মূলত, টুর্নামেন্টটি ভারতে হবার জন্য নির্ধারণ করা হয়েছিল। কিন্তু ভারত ও পাকিস্তান মধ্যে চলমান রাজনৈতিক উত্তেজনার কারণে এটি সংযুক্ত আরব আমিরাতে সরানো হয়।


title: ২০১৮ এশিয়া কাপ

text: ২০১৫ সালে ২৯ অক্টোবর, সিঙ্গাপুরে এশিয়ান ক্রিকেট কাউন্সিল-এর বৈঠকের সিদ্ধান্ত অনুযায়ী ভারতীয় ক্রিকেট নিয়ন্ত্রণ বোর্ড-এর সচিব অনুরাগ ঠাকুর উল্লেখ করেছিলেন যে ২০১৮ ক্রিকেট এশিয়া কাপ ভারতে আয়োজিত হবে।Asia 2018 cup


title: রাজশাহী (দ্ব্যর্থতা নিরসন)

text: রাজশাহী নামে বাংলাদেশের একটি বিভাগ, জেলা, সিটি কর্পোরেশন আছে।


title: রাজশাহী (দ্ব্যর্থতা নিরসন)

text: রাজশাহী দ্বারা আরোও বোঝানো যেতে পারেঃ


title: ২০১৬ দক্ষিণ এশীয় গেমসে ফুটবল

text: ২০১৬ দক্ষিণ এশীয় গেমসে ফুটবল প্রতিযোগিতা অনুষ্ঠিত হয়। এতে পুরুষ ও মহিলা উভয়ের জন্য একই ইভেন্টে ৫ ফেব্রুয়ারি থেকে ১৬ ফেব্রুয়ার পর্যন্ত শিলং ও গুয়াহাটিতে অনুষ্ঠিত হয়।


title: ২০১৬ দক্ষিণ এশীয় গেমসে ফুটবল

text: Source : South Asian Games 2016


title: রে টমলিনসন

text: রেমন্ড স্যামুয়েল টমলিনসন (জন্ম: ২৩ এপ্রিল, ১৯৪১-মার্চ ৫, ২০১৬) বিখ্যাত মার্কিন কম্পিউটার বিজ্ঞানী ও বিশ্বের প্রথম ই-মেইল প্রবর্তনকারী। ১৯৭১ সালে ইন্টারনেটের সূচনাকারী আরপানেটে রে টমলিনসন প্রথম ই-মেইল পাঠান। এর আগে একই কম্পিউটারের বিভিন্ন ব্যবহারকারীদের মধ্যে মেইল আদান-প্রদান করা যেত। কিন্তু টমলিনসনের পদ্ধতিতে প্রথমবারের মতো আরপানেটে যুক্ত বিভিন্ন হোস্টের মধ্যে বার্তা আদান-প্রদান সম্ভব হয়। তিনিই প্রথম কম্পিউটার এবং এর ব্যবহারকারীদের মধ্যে পার্থক্য বোঝানোর জন্য ব্যবহারকারীর নামের সামনে @ চিহ্নটি ব্যবহার শুরু করেন। তারপর থেকে ই-মেইলে এই চিহ্নটি ব্যবহার হযে আসছে। ইন্টারনেট হল অব ফেমে রে টমলিনসনের কাজ সম্পর্কে বলা হয়েছে, "টমলিনসনের ই-মেইল প্রোগ্রাম মানুষের পারস্পরিক যোগাযোগ ব্যবস্থাকে বদলে দিয়ে একটি নতুন বিপ্লবের সূচনা করে"।


title: রে টমলিনসন

text:
নিউইয়র্ক শহরের আমস্টারডাম শহরে জন্মের পরপরই টমলিনসন পরিবারের সঙ্গে ভেইল মিলস নামের একটি গ্রামে চলে যান। সেখানেই তাঁর পড়াশোনা শুরু। সেখানকার স্কুলে পড়াশোনা শুরু করে পরে নিউইয়র্কের ট্রয়ে অবস্থিত রেনসেলার পলিটেকনিক ইনস্টিটিউট থেকে তড়িৎকৌশলে বিএসসি ডিগ্রী পান ১৯৬৩ সালে। পড়ার সময় আইবিএমের কো-অপ প্রোগ্রামে অংশ নেন।
স্নাতক হওয়ার পর তড়িৎকৌশলে পড়ালেখা অব্যাহত রাখার জন্য তিনি ম্যাসাচুসেট্‌স ইনস্টিটিউট অব টেকনোলজিতে চলে যান। সেখানে স্পীচ কমিউনিকেশন গ্রুপের সঙ্গে কাজ করেন। ১৯৬৫ সালে তিনি স্নাতকোত্তর ডিগ্রী লাভ করেন। মাস্টার্সের অভিসন্দর্ভের জন্য তিনি একটি এনালগ-ডিজিটাল হাইব্রিড স্পীচ সিনথেসাইজার ডেভেলপ করেন। ১৯৬৭ সালে বোল্ট, বারানেক ও নিউম্যান নামে (বর্তমানে বিবিএন টেকনোলজিস) একটি প্রযুক্তি প্রতিষ্ঠানে যোগ দেন। সেখানে তিনি TENEX-এর উদ্ভাবনে সহায়তা করেন যার মধ্যে ছিল আরপানেটের অপারেটিং সিস্টেম, নেটওয়ার্ক নিয়ন্ত্রক প্রোগ্রাম এবং টেলনেট বাস্তবায়ন। এ সময় তিনি CPYNET নামে একটি প্রোগ্রাম লেখেন যা আরপানেটের এক কম্পিউটার থেকে অন্য কম্পিউটারে নথি স্থানান্তর করতে পারতো।
ঐ সময় টাইম শেয়ারিং কম্পিউটারের একজন ব্যবহারকারী একই কম্পিউটারের আর একজন ব্যবহারকারীকে বার্তা পাঠানোর জন্য SNDMSG নামে একটি প্রোগ্রাম ব্যবহার করতো। টমলিনসনকে দায়িত্ব দেওয়া হয় এই প্রোগ্রামটিকে পরিবর্তন করে এক কম্পিউটারের ব্যবহারকারী যেন অন্য কম্পিউটারের ব্যবহারকারীকে বার্তা প্রেরণ করতে পারে তার ব্যবস্থা করতে। তিনি তাঁর CPYNET প্রোঁগ্রাম থেকে কোডিংয়ের অংশ বিশেষ SNDMSG-এ যুক্ত করলে সেটি এক কম্পিউটারের ব্যবহারকারীর বার্তা অন্য কম্পিউটারের ব্যবহারকারীকে পাঠানোর জন্য উপযুক্ত হয়। আর এভাবেই বিশ্বের প্রথম ই-মেইল চালু হয়।
২০১৬ সালের ৫ মার্চ আকস্মিকভাবে হৃদযন্ত্রের ক্রিয়া বন্ধ হয়ে টমলিনসন মারা যান।


title: রে টমলিনসন

text: টমলিনসন প্রথম যে ইমেইলটি পাঠান সেটি ছিল পরীক্ষামূলক। টমলিনসন এটিকে গুরুত্বহীন বলেছেন এবং এটি সংরক্ষণও করা হয়নি, যেটি ছিল এমন অর্থহীন "QWERTYUIOP", প্রচলিত ইংরেজি কী-বোর্ডের উপরের সারির অক্ষরগুলো নিয়ে। মাঝে মাঝে ভুলভাবে বলা হয় "প্রথম ইমেইল ছিল QWERTYUIOP"। টমলিনসন পরে বলেছেন, "পরীক্ষামূলক বার্তাগুলো মনে রাখার মত কিছু ছিল না তাই আমি সেগুলো মনেও রাখিনি।" "


title: রে টমলিনসন

text: শুরুর দিকে তাঁর ই-মেইল সিস্টেমকে তেমন গুরুত্বপূর্ণ মনে করা হয়নি। তাঁর এক সহকর্মী জেরি বার্চফিলকে তিনি বলেছিলেন,"কাউকে বলো না। এগুলো আমাদের করার কথা ছিল না।"


title: ওমিপ্রাজল

text:
ওমিপ্রাজল () হলো একটি প্রোটন পাম্প ইনহিবিটর যা পাকস্থলীর এসিড নিঃসরণকে নিবৃত করে এবং এটি পেপটিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, জলিনজার-এলিসন সিন্ড্রোম এর চিকিৎসায় ব্যবহৃত হয়। এটি ঊর্ধ্ব অন্ত্রঘটিত রক্তক্ষরণ প্রতিরোধে ব্যবহৃত হয়।
সাধারণ পার্শ্বপ্রতিক্রিয়াসমূহ হলো বমিভাব, বমি, মাথাব্যথা, পেটফাঁপা ইত্যাদি। গুরুতর পার্শ্বপ্রতিক্রিয়ার মধ্যে অন্যতম হচ্ছে ক্লোস্ট্রিডিয়াম ডিফিসিল কোলাইটিস, নিউমোনিয়া ও অস্থিক্ষয়ের ঝুঁকি বৃদ্ধি। এটি সেবনের ফলে পাকস্থলীর ক্যান্সারের উপসর্গসমূহ প্রশমিত হয় ফলে রোগ নির্ণয় বিলম্বিত হতে পারে। এটি গর্ভাবস্থায় নিরাপদ কিনা এই ব্যাপারে সন্দেহ রয়েছে।


title: ওমিপ্রাজল

text: ওমিপ্রাজল আবিষ্কার হয় ১৯৭৯ সালে. এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে। এটি এখন জেনেরিক ওষুধ হিসাবে বাজারে বিদ্যমান।


title: ২০১৬ দক্ষিণ এশীয় গেমসে ফিল্ড হকি

text: ২০১৬ দক্ষিণ এশীয় গেমসে ফিল্ড হকি প্রতিযোগিতা অনুষ্ঠিত হয়। এতে পুরুষ ও মহিলা উভয়ের জন্য একই ইভেন্টে ১০ ফেব্রুয়ারি থেকে ১৫ ফেব্রুয়ার পর্যন্ত গুয়াহাটিতে অনুষ্ঠিত হয়।


title: ২০১৬ দক্ষিণ এশীয় গেমসে ফিল্ড হকি

text: অংশগ্রহণকারী দেশ খুব কম সংখ্যায় হওয়ার কারণে পুরুষ এবং মহিলা উভয় ইভেন্টে রাউন্ড রবিন পদ্ধতিতে ফাইনাল অনুষ্ঠিত হয়।


title: ২০১৬ দক্ষিণ এশীয় গেমসে সাইক্লিং

text: ২০১৬ দক্ষিণ এশীয় গেমসে ৮টি ইভেন্টে সাইক্লিং বা সাইকেল দৌড়বাজী প্রতিযোগিতা অায়োজিত হয়েছিল যা ৬ ফেব্রুয়ারি থেকে ৯ ফেব্রুয়ারি পর্যন্ত গুয়াহাটিতে অনুষ্ঠিত হয়। এতে ভারত ৬টি স্বর্ণ পদক সহ ১৩ টি পদক জিতে ১ম স্থানে রয়েছে।


title: কিথ জনসন

text: কিথ অমন্ড এডলি জনসন, এমবিই (জন্ম: ২৮ ডিসেম্বর, ১৮৯৪ - মৃত্যু: ১৯ অক্টোবর, ১৯৭২) নিউ সাউথ ওয়েলসের প্যাডিংটনে জন্মগ্রহণকারী বিখ্যাত অস্ট্রেলীয় ক্রিকেট প্রশাসক ছিলেন। দ্বিতীয় বিশ্বযুদ্ধ শেয হবার অল্প কিছুদিনের মধ্যে ইংল্যান্ড, ভারত ও অস্ট্রেলিয়ায় অস্ট্রেলিয়ান সার্ভিসেস ক্রিকেট দলের ম্যানেজারের দায়িত্ব পালন করেন কিথ জনসন। এছাড়াও, ১৯৪৮ সালে অপরাজেয় নামে পরিচিত অস্ট্রেলিয়া ক্রিকেট দলকে ইংল্যান্ড সফরে পরিচালনা করেছেন তিনি। ঐ সফরে তাঁর দল কোন খেলাতেই পরাজিত হয়নি।


title: কিথ জনসন

text: ২৮ ডিসেম্বর, ১৮৯৪ তারিখে সিডনি'র কাছাকাছি প্যাডিংটনে জন্মগ্রহণ করেন জনসন। এরপর তিনি মোসম্যান এলাকায় চলে যান। সেখানে তিনি যন্ত্রপ্রকৌশলী হিসেবে কাজ করেন। এরপূর্বে সংক্ষিপ্ত সময়ের জন্য ৩য় ফিল্ড কোম্পানি আর্মি ইঞ্জিনিয়ার্সে কাজ করেন। ৮ অক্টোবর, ১৯১৬ তারিখে প্রথম বিশ্বযুদ্ধের মাঝখানে প্রথম অস্ট্রেলীয় ইম্পেরিয়াল ফোর্সে গানার হিসেবে যোগ দেন। ১০ ফেব্রুয়ারি, ১৯১৭ তারিখে সিডনি ত্যাগ করে ও ইউরোপের দিকে চলে যায়। ১ জুলাই, ১৯১৯ তারিখে অস্ট্রেলিয়ায় প্রত্যাবর্তন করেন তিনি। প্রথম বিশ্বযুদ্ধ শেষে মার্গারেট নাম্নী এক রমণীর পাণিগ্রহণ করেন।


title: কিথ জনসন

text: ১৯৩৫ সালে সিডনি গ্রেড ক্রিকেটে মোসম্যান ক্রিকেট ক্লাবে সম্পৃক্ততার সুবাদে নিউ সাউথ ওয়েলস ক্রিকেট সংস্থার পক্ষ থেকে প্রতিনিধি হিসেবে অস্ট্রেলিয়ান বোর্ড অব কন্ট্রোল ফর ইন্টারন্যাশনাল ক্রিকেটে যোগ দেন। ইংল্যান্ড সফর শেষে জাতীয় দল নিয়ে অস্ট্রেলিয়ায় ফিরে আসা বিল বুলের বিকল্প হিসেবে সেপ্টেম্বর, ১৯৩৪ সালে অনুষ্ঠিত বার্ষিক সাধারণ সভায় উপস্থিত ছিলেন। দ্বিতীয় বিশ্বযুদ্ধকালীন লন্ডনে রয়্যাল অস্ট্রেলিয়ান এয়ার ফোর্সে জনসংযোগ বিভাগে কাজ করেন। ইউরোপে মিত্রবাহিনীর বিজয়ের পর প্রথম-শ্রেণীর ক্রিকেট পুণরায় চালু হয় ও জনসনকে অস্ট্রেলিয়ান সার্ভিসেস দল গঠনের জন্য মনোনীত করা হয়। দলটি ইংল্যান্ডে প্রদর্শনী খেলার সিরিজে অংশ নেয় যা বিশ্বযুদ্ধ পরবর্তীকালে প্রথম ছিল ও ভিক্টোরি টেস্ট নামে পরিচিতি পায়। সিরিজগুলো খুবই ফলপ্রসূ হয়েছিল; পাশাপাশি অগণিত দর্শকের আগমনে যুদ্ধ তহবিলে ব্যাপক অর্থ সংগৃহীত হয়েছিল। ফলশ্রুতিতে জুন, ১৯৪৫ সালে দলের ম্যানেজার হিসেবে মনোনয়ন দেয়া হয় এবং আরও খেলা আয়োজনের সিদ্ধান্ত নেয়া হয়। সফরটি বিলুপ্তির পূর্ব-পর্যন্ত ১৯৪৫-এর মধ্যবর্তী সময় থেকে ১৯৪৬ সালের শুরুর সময়কাল পর্যন্ত জনসন দলবলসমেত ব্রিটিশ ভারত ও অস্ট্রেলিয়া সফর করে। স্বার্থকভাবে সফরগুলো পরিচালনা করায় জনসনের প্রশাসনকে প্রধান মানদণ্ডরূপে গ্রহণ করা হয়।


title: কিথ জনসন

text: ১৯৪৮ সালে ইংল্যান্ড সফরে যাবার পূর্ব-মুহূর্তে ম্যানেজার হিসেবে নিযুক্তি লাভ করেন জনসন। তিনি অস্ট্রেলিয়ান বোর্ড অব কন্ট্রোলের সম্পাদক ও ১৯৩৮ সালে ইংল্যান্ড সফরের ব্যবস্থাপক এবং নিউ সাউথ ওয়েলসের সহকর্মী বিল জিনসের স্থলাভিষিক্ত হন। জিনস উত্তরোত্তর খেলোয়াড়দের কাছ থেকে দূরে সরে যাচ্ছিলেন যা হেইয়ের ভাষায় দাপ্তরিক ও লোভী প্রকৃতির।


title: কিথ জনসন

text: ক্রিকেটের ইতিহাসে সেরা ব্যাটসম্যান হিসেবে পরিচিত ডন ব্র্যাডম্যানের নেতৃত্বে অস্ট্রেলিয়া দলটি ইংল্যান্ড সফরের ৩৪টি খেলায় পরাজিত হয়নি, যা তাঁদেরকে অপরাজেয় নামে পরিচিতি ঘটায়। দলটি ২৫ খেলায় জয় পায়; তন্মধ্যে ১৭টিই ইনিংসের বিরাট ব্যবধানে হয়েছিল। এছাড়াও, পাঁচ টেস্টের সিরিজে ৪-০ ব্যবধানে বিজয়ী হয়।


title: কিথ জনসন

text: ঘরোয়া দলগুলোর বিপক্ষে অস্ট্রেলিয়ার একাধিপত্য থাকা স্বত্ত্বেও ইংরেজরা ক্রিকেটের প্রতি তাঁদের প্রবল আগ্রহ বজায় রাখে। অধিকাংশ মাঠই দর্শক পরিপূর্ণ অবস্থায় ছিল; এমনকি বৃষ্টি আক্রান্ত খেলাতেও এর ব্যতিক্রম ছিল না। ইংল্যান্ডে টেস্ট খেলাগুলোয়ও রেকর্ডসংখ্যক দর্শক সমাগম ঘটে। লর্ডসে অনুষ্ঠিত ২য় ও হেডিংলিতে অনুষ্ঠিত ৪র্থ টেস্টে দুইবার রেকর্ড ভঙ্গ হয়। তন্মধ্যে, টেস্ট ক্রিকেটে হেডিংলিতে ১৫৮,০০০ দর্শকের উপস্থিতি ইংরেজ ভূমিতে রেকর্ড অদ্যাবধি অক্ষত রয়েছে। ফলশ্রুতিতে অস্ট্রেলিয়া সফর থেকে £৮২,৬৭১ পাউন্ড ও লাভ বাবদ £৫৪,১৭২ পাউন্ড পায়। দলের জনপ্রিয়তা সরকারী কর্মকর্তা ও রাজপরিবারের মধ্যে ছড়িয়ে। নির্ধারিত ১৪৪ দিনের মধ্যে ১০৩ দিন খেলায় ব্যস্ত ছিল। সফরকারী দলের একমাত্র প্রশাসক হিসেবে অগণিত ফোন ও চিঠিপত্রে জনসন ব্যস্ততামূখর দিন অতিবাহিত করেছেন। ব্র্যাডম্যান পরবর্তীকালে বলেছিলেন যে, জনসনের দিবা-রাত্রি অক্লান্ত পরিশ্রমের কারণে শারীরিক সমস্যার সৃষ্টি করবে বলে ধারণা করেছিলেন। সাংবাদিক অ্যান্ডি ফ্লানাগানের মতে, কর্মদিবসে প্রত্যেক মিনিট ও রাতের অর্ধেককাল সজাগ থেকেছেন তিনি।


title: কিথ জনসন

text: ১৯৪৮ সালের সফরকে ঘিরে উইজডেনের প্রতিবেদনে জনসনের উচ্ছসিত প্রশংসা করা হয়। সন্দেহাতীতভাবে তিনি সফরটি মসৃণতার সাথে ও সুচারুরূপে কঠোর পরিশ্রমের মাধ্যমে সম্পন্ন করেছেন। খেলোয়াড়দের মধ্যে অর্থ বন্টনের বিষয়ে স্মৃতিচারণ করতে গিয়ে জনসন বলেছিলেন যে, দলের কোন সদস্যের মধ্যে কোনরূপ বিশৃঙ্খলা কিংবা অসন্তোষ দেখা যায়নি।


title: কিথ জনসন

text: ১৯৬৪ সালের নববর্ষের সম্মাননায় ক্রিকেটে অসামান্য অবদান রাখায় তাঁকে মেম্বার অব দি অর্ডার অব দ্য ব্রিটিশ এম্পায়ার পদবীতে ভূষিত করা হয়। ১৯৭২ সালে সিডনির একটি দাতব্য সংস্থায় উদ্বোধনী ভাষন দানকালে দেহাবসান ঘটে তাঁর।


title: গ্লোবাল ভিলেজ

text: গ্লোবাল ভিলেজ বা ভুবনগ্রাম বা বিশ্বগ্রাম হলো তথ্য ও যোগাযোগ প্রযুক্তি নির্ভর এমন একটি সামাজিক বা সাংস্কৃতিক ব্যবস্থা, যেখানে পৃথিবীর সকল প্রান্তের মানুষই একটি একক সমাজে বসবাস করে এবং আই.সি.টি ব্যবহারের মাধ্যমে সহজেই তাদের চিন্তা-ভাবনা,সংস্কৃতি-কৃষ্টি ইত্যাদির মিস্ক্রিয়াসহ একে অপরকে সহযোগিতা করে থাকে। তথ্য ও যোগাযোগ ব্যবস্থার ক্রমোন্নতি ও দ্রুত বিস্তারের ফলে পৃথিবী ছোট হয়ে আসছে। যার দরুন আমরা সহজেই দূরবর্তী স্হানে থেকেও তথ্যের মিথস্ক্রিয়ায় অংশ নিতে পারছি। পৃথিবীব্যাপী স্বল্প সময়ে এই যোগাযোগ সুবিধার ফলেই বিশ্বকে একটি গ্রাম হিসেবে তুলনা করা হচ্ছে। এজন্যে বর্তমান বিশ্বকে গ্লোবাল ভিলেজ বলা হয়।


title: গ্লোবাল ভিলেজ

text: কানাডিয়ান দার্শনিক ও লেখক হার্বাট মার্শাল ম্যাকলুহান হলেন প্রথম ব্যক্তি যিনি "গ্লোবাল ভিলেজ" শব্দটিকে সকলের সামনে তুলে ধরে একে জনপ্রিয় করে তোলেন। ১৯৬২ সালে তাঁর প্রকাশিত "গুতেনবার্গ গ্যালাক্সি" এবং ১৯৬৪ সালে প্রকাশিত "আন্ডারস্ট্যান্ডিং মিডিয়া" বইয়ের মাধ্যমে এই বিষয়টি গুরুত্ব লাভ করে।


title: খালিদ মাহমুদ মিঠু

text: খালিদ মাহমুদ মিঠু (১৯৬০-৭ মার্চ ২০১৬) একজন বাংলাদেশী চিত্রশিল্পী ও চলচ্চিত্র নির্মাতা ছিলেন। ২০১০ সালে তিনি "গহীনে শব্দ" চলচ্চিত্রের জন্য শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন।


title: খালিদ মাহমুদ মিঠু

text: খালিদ মাহমুদ মিঠু ১৯৬০ সালে জন্মগ্রহন করেন। ১৯৮৬ সালে তিনি ঢাকা বিশ্ববিদ্যালয়ের চারুকলা ইনস্টিটিউট থেকে স্নাতক সম্পন্ন করেন। ২০০৭ সালে তিনি বাংলাদেশ শিল্পকলা একাডেমি আয়োজিত ১৬তম জাতীয় চারুকলা প্রদর্শনীতে আরব বাংলাদেশ ব্যাংক পুরস্কার লাভ করেন।


title: খালিদ মাহমুদ মিঠু

text: ২০১০ সালে গহীনে শব্দ চলচ্চিত্র নির্মাণের মাধ্যমে খালিদ মাহমুদ মিঠুর চলচ্চিত্রে অভিষেক ঘটে। তিনিই চলচ্চিত্রের কাহিনীকার, চিত্রনাট্য ও সংলাপ লেখেন ও পরিচালনা করেন। চলচ্চিত্রটি ২০১০ সালের ২৬ মার্চ মুক্তি পায়। ২০১০ এটি সেরা চলচ্চিত্র হিসেবে জাতীয় চলচ্চিত্র পুরস্কার লাভ করে ও প্রথম ছবিতেই তিনি সেরা পরিচালক হিসেবে সম্মানিত হন। এছাড়াও চলচ্চিত্রটি বেশ কয়েকটি বেসরকারি সম্মাননা ও পুরস্কার লাভ করে।


title: খালিদ মাহমুদ মিঠু

text: গহীনের শব্দের পরে ২০১৪ সালে মিঠু "জোনাকির আলো" নামে আরেকটি চলচ্চিত্র নির্মাণ করেন। এচলচ্চিত্রেও তিনিই কাহিনী, চিত্রনাট্য, সংলাপ, পরিচালনা ও সম্পাদনা করেন। এতে অভিনয় করেন অভিনেতা ইমন, কল্যাণ, বিদ্যা সিনহা মীম, গাজী রাকায়েত, মুনিরা মিঠু প্রমুখ। দিল্লি আন্তর্জাতিক চলচ্চিত্র উৎসবে তার চলচ্চিত্রটি সেরা ছবির পুরস্কার অ্যাক্রস দ্য বর্ডার অর্জন করে। এছাড়াও মুম্বাইয়ে অনুষ্ঠিত দ্বাদশ এশিয়ান চলচ্চিত্র উৎসবে ‘অডিয়েন্স চয়েস অ্যাওয়ার্ড’ লাভ করে। ২০১৪ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য "জোনাকির আলো" চলচ্চিত্রটি মনোনীত হয়।খালিদ মাহমুদ মিঠু চিত্রশিল্পী কনকচাঁপা চাকমার সাথে বিবাহ বন্ধনে আবদ্ধ হন। তাদের দুই সন্তান শিরোপা পূর্ণা ও আর্য শ্রেষ্ঠ।


title: খালিদ মাহমুদ মিঠু

text: ২০১৬ সালের ৭ মার্চ খালিদ মাহমুদ মিঠু কর্মক্ষেত্র থেকে রিকসাযোগে বাসায় ফেরার সময় তার উপর একটি গাছ ভেঙ্গে পড়ে মারাত্মক আহত হন ও সেখানেই মৃত্যুবরণ করেন।


title: ২০১৫ সাফ চ্যাম্পিয়নশিপ

text: ২০১৫ সাফ চ্যাম্পিয়নশিপ (স্পঞ্জরের কারণে অফিসিয়াল নাম ২০১৫ সাফ সুজুকি কাপ) হল একটি আন্তর্জাতিক ফুটবল প্রতিযোগিতা যা সাফ চ্যাম্পিয়নশিপের ১১তম আসর হিসাবে দক্ষিণ এশীয় ফুটবল ফেডারেশন আয়োজন করে। এটি ২০১৫ সালের ২৩ ডিসেম্বর থেকে ২০১৬ সালের ৩ জানুয়ারি পর্যন্ত সময়ে ভারতে অনুষ্ঠিত হয়।


title: ২০১৫ সাফ চ্যাম্পিয়নশিপ

text: ভারত স্বাগতিক হিসাবে অংশগ্রহণ করে এবং সাফ এর অন্যান্য ৬টি সদস্য দেশ অংশগ্রহণ করে। সাফ এর সদস্য দেশ হিসাবে একমাত্র পাকিস্তান অংশগ্রহণ করেনি। পাকিস্তান ফুটবল ফেডারেশন এর জন্য কোন কারণ উল্লেখ করেনি কিন্তু ফেডারেশনের নির্বাচন বিষয়ক সমস্যা নিয়ে এর উপর আদালতের নিষেধাজ্ঞা ছিলো।


title: ২০১৫ সাফ চ্যাম্পিয়নশিপ

text: ২০১৫ সালের ২ জুলাই সর্ব ভারতীয় ফুটবল ফেডারেশন কেরালার তিরুবনন্তপুরম এ অবস্থিত গ্রীণফিল্ড স্টেডিয়ামে সকল ম্যাচ আয়োজনের ঘোষণা দেয়।


title: ২০১৫ সাফ চ্যাম্পিয়নশিপ

text: প্রতিযোগিতাটি সম্পূর্ণভাবে সরাসরি সম্প্রচার করতে ভারতে স্টার স্পোর্ট ৪, নেপালে লেমার টিভি, বাংলাদেশে গাজী টিভি, আফগানিস্তানে টলো টিভি, ভূটানে ভুটান টিভি এবং ভূটান ও মালদ্বীপে এমবিসি নিয়োজিত ছিল। এছাড়াও প্রতিটি ম্যাচ সরাসরি ইউটিউব চ্যানেলে প্রচার করা হত।


title: ২০১৫ সাফ চ্যাম্পিয়নশিপ

text: তালিকাভুক্ত সকল সময় ভারত স্থানীয় সময় IST () অনুসারে।১৪ সেপ্টেম্বর ২০১৫ তারিখে ২০১৫ সাফ চ্যাম্পিয়নশিপের জন্য সুজুকিকে স্পঞ্জর হিসাবে ঘোষনা করা হয়।


title: রোবটিক্স

text:
রোবটিক্স হলো প্রযুক্তির একটি শাখা যেটি রোবট সমূহের ডিজাইন, নির্মাণ, কার্যক্রম ও প্রয়োগ নিয়ে কাজ করে। New Collegiate ডিকশনারীর মতে “রোবট হচ্ছে একটি স্বয়ংক্রিয় ব্যবস্থা যা মানুষ যেভাবে কাজ করতে পারে সেভাবে কাজ করে অথবা এর কাজ দেখে মনে হয় এর বুদ্ধিমত্তা আছে। সর্বপ্রথম ডিজিটাল ও প্রোগ্রামেবল রোবট আবিষ্কার করেন জর্জ ডেবল, এজন্য তাকে রোবটিক্সের জনক বলা হয়।
রোবটিক্স শব্দটি এসেছে 'রোবট' শব্দ হতে যা প্রবর্তিত হয় চেক লেখক ও নাট্যকার কারেল কাপেক এর একটি নাটক থেকে যা ১৯২০ সালে প্রকাশিত হয়। রোবট (Robot) শব্দটি এসেছে মূলত স্লাভিক শব্দ “রোবোটা” হতে যার অর্থ হলো শ্রমিক। অক্সফোর্ড ইংলিশ ডিকশনারি অনুযায়ী “রোবটিক্স” শব্দটি সর্বপ্রথম প্রিন্টে ব্যবহার হয় 'আইজ্যাক অসিমভ এর ছোট সায়েন্স ফিকশন গল্প “লায়ার” এ যা ১৯৪১ সালে প্রকাশিত হয়েছিল।


title: আহমেদাবাদ শহরতলি রেল

text: আহমেদাবাদ উপনগরীয় রেল হল আহমেদাবাদ ও তার পার্শ্ববর্তী আঞ্চলের মধ্যে একটি প্রস্তাবিত আঞ্চলিক রেল ব্যবস্থা। যার সদরদপ্তর আহমেদাবাদ শহরে অবস্থিত। আহমেদাবাদে আয়েজিত " গুজরাট ভাইব্রন্ড গ্লোবাল ইনভেস্টমেন সামিট ২০১৫" এ আর.ভি.এন.এল গোষ্ঠীর সঙ্গে মৌ স্বাক্ষরিত হয়ছে এই রেল ব্যবস্থা তৈরির জন্য। এই ব্যবস্থা শুরু হলে আহমেদাবাদ ও তার পার্শ্ববর্তী অঞ্চলের যাত্রি পরিবহনের এক বিরাট জোয়ার আসবে। মনে করা হচ্ছে, এই ব্যবস্থার দ্বারা প্রতিদিন ৪.৫৫ লক্ষ যাত্রি পরিবহন করা যাবে।


title: আহমেদাবাদ শহরতলি রেল

text: এই ব্যবস্থায় ২ টি রেল পথ থাকবে।এই পথে ৪১ টি স্টেশন ও পথের দৈর্ঘ্য হবে ৫২.৯৬ কিলোমিটার। রেল পথ দুটি হল -


title: সুন্দরী (চলচ্চিত্র)

text: সুন্দরী ১৯৭৯ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটির কাহিনী লিখেছেন এবং পরিচালনা করেছেন প্রখ্যাত বাংলাদেশী চলচ্চিত্র পরিচালক আমজাদ হোসেন। এতে শ্রেষ্ঠাংশে অভিনয় করেছেন ববিতা, ইলিয়াস কাঞ্চন, আনোয়ার হোসেন, আনোয়ারা, সাইফুদ্দিন, জসিম প্রমুখ। চলচ্চিত্রটি ৭টি বিভাগে জাতীয় চলচ্চিত্র পুরস্কার অর্জন করে।


title: সুন্দরী (চলচ্চিত্র)

text: ঈমান আলী তালুকদারের ভাড়াটে লাঠিয়াল। তাকে পাঠানো হয় তালুকদারের প্রতিদ্বন্দ্বী মাস্টারকে মারার জন্য। কিন্তু তার অন্তসত্বা স্ত্রীর আবদার মানতে সে তাকে খুন করতে পারে না। তালুকদার নুরুকে পাঠায় ঈমান আলীর বেঈমানীর প্রতিশোধ নেওয়ার জন্য। ঈমান আলী তাকে তালুকদারের দাসত্ব থেকে মুক্তির আহ্বান করে। এতে নুরুও সারা দেয়। ঈমান আলীর স্ত্রী তার একমাত্র কন্যা সন্তান জন্ম দিতে গিয়ে মারা যায়। ঈমান আলী তাকে যত্ন করে মানুষ করে। অন্যদিকে কাঞ্চন সৎ ভাইদের পরিবারে দুঃখ-দুর্দশায় বড় হয়। এক পর্যায়ে সৎ ভাইরা তাকে বাড়ি থেকে বের করে দেয়। ইতিমধ্যে সে তালুকদারের সাথেও বিবাদে জড়িয়ে পরে। সে ঈমান আলীর কাছে লাঠি খেলা শিখতে গেলে তালুকদার ঈমান আলীকে খুন করায়। এতে করে সুন্দরী ও কাঞ্চন উভয়ই অসহায় হয়ে পরে। তারা তালুকদারের বিদ্বেষ হতে বাঁচার পথ খুজতে থাকে।সুন্দরী চলচ্চিত্রের সঙ্গীত পরচালনা করেছেন আলাউদ্দিন আলী। গানের কথা লিখেছেন আমজাদ হোসেন। এছাড়াও ফকির লালন সাঁইয়ের "সবলোকে কয় লালন কি জাত সংসারে" লালন গীতিটিও এ চলচ্চিত্রে ব্যবহার করা হয়। বিভিন্ন গানে কণ্ঠ দিয়েছেন সৈয়দ আব্দুল হাদী, সাবিনা ইয়াসমিন, আব্দুল আলীম, রুনা লায়লা। এ ছায়াছবির "আমি আছি থাকব" ও "কেউ কোন দিন আমারে তো কথা দিল না" গান দুটি বেশ জনপ্রিয় হয়। "আমি আছি থাকব" গানটিতে কণ্ঠ দেন সাবিনা ইয়াসমিন। গানটি করতে আমজাদ হোসেনের সঙ্গে সঙ্গীত পরিচালক আলাউদ্দিন আলীর চার-পাঁচ দিন বসতে হয়েছে। গানের স্থায়ীটুকু লিখতেই লেগেছিল দুই দিন। গানটির রেকর্ডিং হয়েছিল ইপসা রেকর্ডিং স্টুডিওতে।


title: সুন্দরী (চলচ্চিত্র)

text: সুন্দরী ১৯৮০ সালে প্রদত্ত জাতীয় চলচ্চিত্র পুরস্কারের ৭টি বিভাগে পুরস্কার পায়।


title: সুন্দরী (চলচ্চিত্র)

text: জাতীয় চলচ্চিত্র পুরস্কার


title: হায়দ্রাবাদ এমএমটিএস

text: হায়দ্রাবাদ এমএমটিএস বা মাল্টি মডেল ট্রান্সপোর্ট সিস্টেম(হায়দ্রাবাদ) () হল একটি শহরতলি রেল ব্যবস্থা। এই রেল ব্যবস্থাটি ২০০৩ সালে উদ্ভদন করেন উপ-প্রধানমন্ত্রি এল কে আডবাণী ও রাজ্যের মুখ্যমন্ত্রি চন্দ্রবাবু নাইডু। এই ব্যবস্থার দৈর্ঘ্য ৪৪ কিমি ও স্টেশন সংখ্যা ৩৬ টি। বর্তমানে এই রেল ব্যবস্থার দ্বিতীয় ধাপের কাজের পরিকল্পনা নেওয়া হয়েছে।রেল ব্যবস্থাটিকে হায়দ্রাবাদের শহরতলিতে ছরিয়ে দেওয়ার কথা চলছে।


title: হায়দ্রাবাদ এমএমটিএস

text: ২০১০ সালের মে মাসে ভারতীয় রেলওয়ে এমএমটিএস-এর জন্য ১০৭ কিলোমিটারের দ্বিতীয় পর্যায়ের প্রকল্পে আনুমানিক ব্যয় হবে ₹৬৪১ কোটি টাকা। রাজ্য সরকার প্রকল্পের দুই তৃতীয়াংশ খরচ দিতে সম্মত হওয়ার পর রেলওয়ে বোর্ড দ্বিতীয় পর্যায়ের অনুমোদন করেছে। নির্মাণের দ্বিতীয় পর্যায়ের রেলপথ ২০১৮ সালে খোলা হবে।


title: হায়দ্রাবাদ এমএমটিএস

text:
৪৪ কিমি দীর্ঘ ও ৩৬ টি স্টেশন নিয়ে এই রেল ব্যবস্থা প্রতিদিন ১.৭০ লক্ষ যাত্রি পরিবহন করে।
প্রথম পর্যায়ে ₹১.৭৮ বিলিয়ন (মার্কিন $২৬ মিলিয়ন) খরচ হয় এবং ৯ আগস্ট ২০০৩ তারিখে ভারতের উপরাষ্ট্রপতি, এল কে আদবানি এবং সংযুক্ত অন্ধ্র প্রদেশের মুখ্যমন্ত্রী এন চন্দ্রবাবু নাইডু হায়দ্রাবাদ এমএমটিএস-এর কার্যক্রম শুরু করেন। মুখ্যমন্ত্রী বলেন, এমএমটিএস উদ্বোধন হচ্ছে হায়দ্রাবাদে গণ পরিবহন ব্যবস্থার স্বপ্নের বাস্তবায়ন। এই প্রকল্পের দ্বারা শহরের তথ্য প্রযুক্তি, বায়োটেকনোলজি, স্বাস্থ্য, বিমান চলাচল এবং পর্যটন এলাকার দ্রুত বৃদ্ধি ও উন্নতি সম্ভব হবে বলে আশা করা হচ্ছে।


title: হায়দ্রাবাদ এমএমটিএস

text: এটি ২৭ টি স্টেশন দ্বারা ৪৪ কিলোমিটার রেলপথ নিয়ে গঠিত এবং এই রেলপথটি সেকান্দ্রাবাদ, নামপল্লী, দাবিরপুরা, মালাকপেট, ফালাকনুমা, হাইটেক সিটি এবং লিঙ্গমপল্লীর সহ আরও কয়েকটি রুটে যেমন- বলরাম (মানহারাবাদ পর্যন্ত) এবং উমদনগরের সঙ্গে সংযোগ স্থাপন করে।


title: দুই পয়সার আলতা

text: দুই পয়সার আলতা ১৯৮২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন বিখ্যাত চলচ্চিত্র পরিচালক আমজাদ হোসেন। এতে শ্রেষ্ঠাংশে অভিনয় করেছেন শাবানা, রাজ্জাক, নূতন, আনোয়ারা, প্রবীর মিত্র প্রমুখ। ছায়াছবিটি ৪টি বিভাগে জাতীয় চলচ্চিত্র পুরস্কার পায়। চলচ্চিত্রটির দুইটি কপি এখনো বাংলাদেশ ফিল্ম আর্কাইভে জমা আছে।


title: দুই পয়সার আলতা

text: কুসুমের মা তার বাল্যকালে মারা যায় এবং তার বাবাও তার জন্য কিছুই না রেখে মারা যায়। তার চাচার পরিবারে সে অনাকাঙ্ক্ষিত হয়ে পরে। গ্রামেরই এক যুবক কাজল তাকে পছন্দ করে। কুসুমও তাকে পছন্দ করে। কুসুমের চাচা তার বিয়ে ঠিক করলেও যৌতুকের টাকা দিতে না পারায় বিয়ে ভেঙ্গে যায়। এতে কুসুম বাড়ি ছেড়ে চলে যায়। অন্যদিকে, কাজলের বাবা চায় ঝর্নার সাথে কাজলের বিয়ে দিতে। বাবার পীড়াপীড়িতে কাজল ঝর্ণাকে বিয়ে করতে রাজী হয়। বিয়ের দিন যৌতুকের টাকা না দিতে পারলে সে ঝর্ণাকে বিয়ে করবে না বলে জানালে লাল চাচী কিছু দিন পর বাকি টাকা দেওয়ার কথা বলে। কাজল তখন একই ব্যাপারে কুসুমের সময় তারা কেন চুপ ছিল জানতে চায়। এ সময় অসুস্থ কুসুমকে গুনাই খুঁজে নিয়ে আসলে তাকে বিনা যৌতুকে বিয়ে করার প্রস্তাব দেয়।দুই পয়সার আলতা চলচ্চিত্রে সঙ্গীত পরিচালনা করেছেন আলাউদ্দিন আলী। গানের কথা লিখেছেন আমজাদ হোসেন, নজরুল ইসলাম বাবু, ও আলাউদ্দিন আলী। গানে কণ্ঠ দিয়েছেন সৈয়দ আব্দুল হাদী, সাবিনা ইয়াসমিন, মিতালী মুখার্জি, খুরশিদ আলম, ও রুনা লায়লা। মিতালী মুখার্জির অনুরোধে আলাউদ্দিন আলী "এই দুনিয়া এখন তো আর সেই দুনিয়া নাই" গানটি লিখেন এবং রেকর্ড করেন। গানটি বাংলাদেশ টেলিভিশনে প্রচারের পর জনপ্রিয় হয়। পরিচালক আমজাদ হোসেন এই ছায়াছবির একটা দৃশ্যের সাথে এই গানটি মিলে যাওয়ায় এই গানটি ব্যবহার করতে চান। আলাউদ্দিন আলী তাকে সম্মতি দেন। এছাড়াও সৈয়দ আব্দুল হাদীর কণ্ঠে "এমনতো প্রেম হয়" গানটি বেশ জনপ্রিয় হয়। মিতালী মুখার্জি "এই দুনিয়া এখন তো আর সেই দুনিয়া নাই" গানটির জন্য ১৯৮২ সালে শ্রেষ্ঠ নারী কণ্ঠশিল্পী হিসেবে জাতীয় চলচ্চিত্র পুরস্কার পান।


title: দুই পয়সার আলতা

text: জাতীয় চলচ্চিত্র পুরস্কার


title: সি/ও স্যার

text: সি/ও স্যার চলচ্চিত্রটি পরিচালনা করেছেন কৌশিক গাঙ্গুলি। এই ছবিতে অভিনয় করেছেন সব্যসাচী চক্রবর্তী, শাশ্বত চট্টোপাধ্যায়, ইন্দ্রনীল সেনগুপ্ত, রাইমা সেন ও সুদীপ্তা চক্রবর্তী। পরিচালক কৌশিক গাঙ্গুলি তার এই ছবিটি ঋতুপর্ণ ঘোষকে উৎসর্গ করেছেন।


title: সি/ও স্যার

text: দার্জিলিঙের কোনো একটা স্কুলের শিক্ষক জয়ব্রত রায় (শাশ্বত চট্টোপাধ্যায়)। কোনো এক সময় তিনি তার চোখের দৃষ্টি হারিয়ে ফেলেন। আর তখন তার চলার সাথী হয় তার শ্রবন শক্তি। আর এই সময় তার একমাত্র বেঁচে থাকার অবলম্বন নিজের স্কুলটি নিয়েও সঙ্কটের মুখোমুখি হতে হয়। এতো কিছু সত্ত্বেও যেন হার মানতে নারাজ জয়ব্রত। তারপরে জয়ব্রত ওনার সলিসিটার বন্ধু রণবীর মুখোপাধ্যায় (ইন্দ্রনীল সেনগুপ্ত)কে যোগাযোগ করে ও তার বাড়িকে যেনতেনভাবে রক্ষা করার আর্জি জানায়। রণবীর মুখোপাধ্যায় তৎক্ষণাৎ আসতে না পেরে দায়িত্ব সামলানোর কাজে তার সহকারী সুস্মিতা গুপ্তকে (রাইমা সেন)কে পাঠিয়ে দিলো। তার কিছু দিনের মধ্যেই জয়ব্রতর সহকর্মী মেঘনা হেডমাস্টারের নির্দেশে জয়ব্রতকে এড়াতে শুরু করেন। মিস্টার ঘোষের উন্নয়ন পরিকল্পনায় তখন রীতিমতো মরিয়া হেডমাস্টার। ফলে, গোটা স্কুল কর্তৃপক্ষ, উন্নয়ন ব্যবসায়ীরা এবং স্থানীয় স্বার্থচক্র এক দিকে, অন্য দিকে একা, অন্ধ ও অনড় জয়ব্রত।


title: রাজ্জাক অভিনীত চলচ্চিত্রের তালিকা

text: আব্দুর রাজ্জাক (২৩শে জানুয়ারি ১৯৪২ - ২১শে আগস্ট ২০১৭) ছিলেন একজন জনপ্রিয় বাংলাদেশী চলচ্চিত্র অভিনেতা যিনি নায়করাজ রাজ্জাক নামে সুপরিচিত। ষাটের দশকের মাঝের দিকে তিনি চলচ্চিত্র অভিনেতা হিসেবে পরিচিতি লাভ করেন। ষাটের দশকের বাকি বছরগুলোতে এবং সত্তরের দশকেও তাঁকে বাংলাদেশের চলচ্চিত্র শিল্পের প্রধান অভিনেতা হিসেবে বিবেচনা করা হত।


title: রাজ্জাক অভিনীত চলচ্চিত্রের তালিকা

text: তিনি ১৯৬৪ সালে তৎকালীন পূর্ব পাকিস্তানে পাড়ি জমান। প্রথমদিকে রাজ্জাক তৎকালীন পাকিস্তান টেলিভিশনে "ঘরোয়া" নামের ধারাবাহিক নাটকে অভিনয় করে দর্শকদের কাছে জনপ্রিয় হন। নানা প্রতিকূলতা পেরিয়ে তিনি আব্দুল জব্বার খানের সাথে সহকারী পরিচালক হিসেবে কাজ করার সুযোগ পান। সালাউদ্দিন প্রোডাকশন্সের "১৩ নম্বর ফেকু ওস্তাগার লেন" চলচ্চিত্রে ছোট একটি চরিত্রে অভিনয় করে সবার কাছে নিজ মেধার পরিচয় দেন রাজ্জাক। পরবর্তীতে "কার বউ", "ডাক বাবু", "আখেরী স্টেশন"-সহ আরও বেশ ক'টি ছবিতে ছোট ছোট চরিত্রে অভিনয়ও করে ফেলেন। পরে "বেহুলা" চলচ্চিত্রে তিনি নায়ক হিসেবে ঢালিউডে উপস্থিত হন সদর্পে। তিনি প্রায় ৩০০টি বাংলা ও উর্দু চলচ্চিত্রে অভিনয় করেছেন। পরিচালনা করেছেন প্রায় ১৬টি চলচ্চিত্র।


title: রাজ্জাক অভিনীত চলচ্চিত্রের তালিকা

text: ২০১৫ সালে বাংলাদেশ সরকার সংস্কৃতিতে বিশেষ ভূমিকা রাখার জন্য তাঁকে স্বাধীনতা পুরস্কারে ভূষিত করে। ১৯৭৬, ১৯৭৮, ১৯৮২, ১৯৮৪ ও ১৯৮৮ সালে তিনি মোট পাঁচবার শ্রেষ্ঠ অভিনেতার জন্য জাতীয় চলচ্চিত্র পুরস্কার লাভ করেন। ২০১৩ সালের জাতীয় চলচ্চিত্র পুরস্কারে তাকে আজীবন সম্মাননা পুরস্কার প্রদান করা হয়। এছাড়াও তিনি চলচ্চিত্রে অভিনয়ের জন্য বাচসাস পুরস্কার, মেরিল-প্রথম আলো পুরস্কারসহ অসংখ্য পুরস্কারে ভূষিত হয়েছিলেন।


title: ভূদেবপ্রসাদ সেন

text: ভূদেবপ্রসাদ সেন () ( অক্টোবর, ১৯০৫ -ডিসেম্বর,১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি ছাত্রাবস্থায় ময়মনসিংহ যুগান্তর দলে যোগ দেন। অসহযোগ ও আইন অমান্য আন্দোলনের সময় বিনাবিচারে দীর্ঘদিন কারারুদ্ধ ছিলেন। ১৯৪২ সালে ভারত ছাড় আন্দোলনের সময় আত্মগোপন করে রাজনৈতিক তৎপরতা চালিয়ে গেছেন। ১৯৪৬ সালে সাম্রদায়িক দাঙ্গায় সম্প্রীতির প্রচেষ্টাকালে আততায়ীর ছুরিকাঘাতে মারা যান।


title: ডলি আক্তার

text: ডলি আক্তার (জন্ম: ১৫ জানুয়ারি ১৯৮৬) হলেন একজন বাংলাদেশী অলিম্পিক সাঁতারু। তিনি ২০০০, ২০০৪ ও ২০০৮ গ্রীষ্মকালীন অলিম্পিকে বাংলাদেশের প্রতিনিধিত্ব করেন। এছাড়া তিনি এশিয়ান গেমস এবং দক্ষিণ এশীয় গেমসে বাংলাদেশের প্রতিনিধিত্বকারী ক্রীড়াবিদ। তার বড় সাফল্যা দক্ষিণ এশীয় গেমসে রৌপ্য পদক জয়।


title: ডলি আক্তার

text: ডলি ২০০০ সিডনি গ্রীষ্মকালীন অলিম্পিকে ১০০ মি: ব্রেস্টস্ট্রোকে অংশ নেন কিন্তু কোয়ালিফাই হতে পারেন নি। ২০০৪ এথেন্স গ্রীষ্মকালীন অলিম্পিকে ৫০ মি: ফ্রিস্টাইলে ৩০.৭২ মিনিট সময় নিয়ে শেষ করেন। কিন্তু এটি তার দ্বিতীয় পর্বে উত্তির্ন হওয়ার জন্য পর্যাপ্ত ছিল না। ডলি অলিম্পিকের তিনটি প্রতিযোগিতায় অংশগ্রহণ করে ওয়াল্ড কার্ড ধন্যবাদ যোগ্যতা অজর্ন করেন।


title: ডলি আক্তার

text: ডলি ১৯৯৯ দক্ষিণ এশীয় গেমসে ৪*১০০ মিটার মিডলে রৌপ্য পদক জয় করেন। এরপর ২০০৪ ইসলামাবাদ দক্ষিণ এশীয় গেমসে ২০০ মি: ব্রেকস্ট্রোকে রৌপ্য পদক বিজয়ী হন।


title: ডলি আক্তার

text: জুলাই ২০০৯ বিশ্ব চ্যাম্পিয়নশিপে যোগ দেওয়া বাংলাদেশের একমাত্র ক্রীড়াবিদ ছিলেন।


title: লাইট পেন

text: একটি লাইট পেন হল একটি কম্পিউটার ইনপুট যন্ত্র যা দেখতে লম্বা সরু লাঠির মতন। এটির আলোক সংবেদনশীল বৈশিষ্ট্য রয়েছে যা কম্পিউটারের সিআরটি প্রদর্শনীর সহযোগে ব‍্যবহার করা হয়। এটি ব্যবহারকারীকে প্রদর্শনীতে দেখতে পাওয়া বস্তু নির্দেশ বা আঁকতে সাহায্য করে যেমনটা টাচস্ক্রীনে করা হয় কিন্তু এটির মাধ্যমে এই কাজটি সুক্ষতার সাথে করা যায়। এটি সিআরটি প্রদর্শনী সহ অন্যান্য প্রদর্শনী প্রযুক্তির সাথে কাজ করে কিন্তু এলসিডি মনিটরের সাথে লাইট পেনের ব্যবহারের ধারনাটি পরিষ্কার নয় (যদিও তোশিবা এবং হিতাচি এই প্রকারের ধারণা দেখিয়েছিল জাপানে অনুষ্ঠিত "ডিসপ্লে ২০০৬" নামক প্রদর্শনীতে)।


title: লাইট পেন

text: একটি লাইট পেন প্রদর্শনীর পিক্সেলের ঔজ্জ্বল্যের পরিবর্তন ধরতে পারে যখন সিআরটি প্রদর্শনীর ইলেক্ট্রন রশ্মি স্ক্যান করা হয় এবং কম্পিউটারের সাথে এই পরিবর্তনের সময় পাঠায়। যেহেতু সিআরটি প্রদর্শনী পুরো প্রদর্শনীর একটি পিক্সেলকে একক সময়ে স্ক্যান করে সেই কারনে কম্পিউটার আলোক কলমটির নিদির্ষ্ট স্ক্যানিং সময়ের হিসাব রাখতে পারে এবং প্রদর্শনীর বিভিন্ন জায়গায় ফেলা রশ্মির স্থান ও আলোক কলমটির স্থানের পরিবর্তন ধরতে পারে সময়ের হিসাব থেকে।


title: মাহফুজা খাতুন

text: মাহফুজা খাতুন একজন বাংলাদেশী মহিলা সাঁতারু। তিনি ভারতে গুয়াহাটিতে অনুষ্ঠিত ২০১৬ দক্ষিণ এশীয় গেমসে ৫০ মি: ও ১০০ মি: ব্রেস্টস্ট্রোকে দুটি স্বর্ণপদক অর্জন করেন।


title: মাহফুজা খাতুন

text: মাহফুজা বেগম যশোর জেলার অভয়নগর উপজেলায় এক দরিদ্র পরিবারে জন্মগ্রহণ করেন। তার পিতার নাম আলী আহমদ গাজী এবং মায়ের নাম করিমন নেছা। দুই ভাই তিন বোনের মধ্যে মা-বাবার চতুর্থ সন্তান তিনি।


title: মাহফুজা খাতুন

text: মাহফুজা খাতুনে জনপ্রিয় ইভেন্ট ৫০ মিটার ও ১০০ মিটার ব্রেস্টস্ট্রোক। তিনি প্রথম পদক অর্জন করেছিলেন কলম্বোতে অনুষ্ঠিত ২০০৬ দক্ষিণ এশীয় গেমসে ১০০ মিটার ব্রেস্টস্ট্রোকে। সেই আসরে ১০০মিটার ও ৫০ মিটার ব্রেস্টস্ট্রোকে তিনি দুটি ব্রোঞ্জপদক অর্জন করেন।


title: মাহফুজা খাতুন

text: ২০১০ দক্ষিণ এশীয় গেমস তিনি ১০০ মিটার ও ৫০ মিটার ব্রেস্টস্ট্রোকে দুটি রৌপ্য পদক জয় করেন। মাহফুজা সাধারনভাবে নিজেকে এগিয়ে নিয়ে যাচ্ছিলেন। ২০১৬ দক্ষিণ এশীয় গেমসে তিনি একই ইভেন্ট ১০০ মিটার ও ৫০ মিটার ব্রেস্টস্ট্রোকে স্বর্ণ পদক জিতেন। তার ৫০ মিটার ব্রেস্টস্ট্রোকের সময় ছিল ৩৪.৮৮ সেকেন্ড যা দক্ষিণ এশীয় গেমসের নতুন রেকর্ড।.


title: মাহফুজা খাতুন

text: মাহফুজা ২০১০ কমনওয়েলথ গেমস দিল্লী, ২০১০ ফিনা বিশ্ব সাঁতার চ্যাম্পিয়নশিপ দুবাই, ২০১৩ বিশ্ব সাঁতার প্রতিযোগিতা বার্সিলোনা এবং ২০১৪ কমনওয়েলথ গেমস গ্লাসগোতে বাংলাদেশের প্রতিনিধিত্ব করেন।


title: আম্বার মেরিট

text: আম্বার মেরিট (জন্ম: ১৭ ফেব্রুয়ারি ১৯৯৩) একজন ৪.৫ পয়েন্ট হুইল চেয়ার বাস্কেটবল খেলোয়াড়, যিনি সাধারণত মাঠের অগ্রভাবে খেলে থাকেন। তিনি ২০১২ লন্ডন গ্রীষ্মকালীন প্যারালিম্পিকে হুইল চেয়ার বাস্কেটবল প্রতিযোগিতায় অস্ট্রেলিয়ার হয়ে অংশগ্রহণ করে রৌপ্য পদক অর্জন করেন।


title: আম্বার মেরিট

text: মেরিট ইংল্যান্ডে জন্মগ্রহণ করেন, তবে ১০ বছর বয়সে তিনি অস্ট্রেলিয়ায় পাড়ি জমান। তিনি মূলত একজন সাঁতারু ছিলেন কিন্তু প্যারালিম্পিক হল অব ফেম এর কোচ ফ্রাঙ্ক পোন্তা কর্তৃক ২০০৭ সালে হুইল চেয়ার বাস্কেটবলে যোগ দেন। তিনি ২০০৮ সালে অস্ট্রেলিয়ার সর্বোচ্চ পর্যায়ের হুইল চেয়ার বাস্কেটবল ক্লাব পার্থ ওয়েস্টার্ন স্টার্স এর হয়ে জাতীয় মহিলা হুইল চেয়ার বাস্কেটবল লীগে খেলা শুরু করেন। ২০১৩ সালে মেরিট দলের অধিনায়ক নির্বাচিত হন এবং একই বছর তার নেতৃত্বে তারা ডব্লিউএনডব্লিউবিএল চ্যাম্পিয়নশিপ জয় করে। তিনি লীগ পর্যায়ের একজন সর্বোচ্চ স্কোরধারী এবং সর্বাধিক গুরুত্বপূর্ণ ৪ পয়েন্ট ক্রীড়াবিদ।


title: আম্বার মেরিট

text: আম্বার মেরিটের ডাকনাম বম্বি। তিনি ইংল্যান্ডের পোর্টস্‌মাথ এ ১৯৯৩ সালের ১৭ ফেব্রুয়ারি জন্মগ্রহণ করেন। জন্মগতভাবেই তার পা দুটি বাকা ছিল। যখন তার বয়স ১০ বছর তখন তিনি পরিবারের সাথে পশ্চিম অস্ট্রেলিয়ার পার্থে চলে আসেন এবং সেখানেই তিনি তার স্নাতক ২০১০ সালে সমাপ্ত করেন। ২০১৩ সালে থেকে তিনি পশ্চিম অস্ট্রেলিয়ার ওয়ান্নারোতে বসবাস করছেন।


title: আম্বার মেরিট

text: মেরিট একজন ৪.৫ পয়েন্ট হুইলচেয়ার বাস্কেটবল খেলোয়াড় এবং তিনি সাধারণত অগ্রভাগে খেলে থাকেন। তিনি ২০০৭ সালে বাস্কেটবল খেলা শুরু করেন। এর পূর্বে তিনি সাঁতারু হিসাবে পরিচিত ছিলেন কিন্তু প্যারালিম্পিক হল অব ফেম এর কোচ ফ্রাঙ্ক পোন্তা এর নিকট হুইলচেয়ার প্রশিক্ষণ নিয়ে খেলা শুরু করেন।


title: আম্বার মেরিট

text: ২০১২/১৩ অর্থ বছরে অস্ট্রেলীয় ক্রীড়া কমিশন সরাসরি ক্রীড়াবিদ সহায়তা প্রোগ্রাম (DAS) এর মাধ্যমে A$২০,০০০ ডলার সহায়তা প্রদান করে। এছাড়াও তিনি ২০১১/১২ এবং ২০১০/১১ অর্থবছরে A$১৭,০০০ ডলার করে এবং ২০০৯/১০ অর্থবছরে A$৫,৫৭১.৪২ ডলার সহায়তা পান।


title: আম্বার মেরিট

text: আম্বার ১৪ নাম্বার জার্সি পড়ে, অস্ট্রেলীয় শীর্ষ হুইলচেয়ার বাস্কেটবল ক্লাব পার্থ ওয়েস্টান স্টার্স এর হয়ে জাতীয় মহিলা হুইলচেয়ার বাস্কেটবল লীগে খেলা শুরু করেন। একই মৌসুমের দ্বিতীয় পর্বে ওয়েস্টান স্টার্স ৫২-৪৪ ব্যবধানে হিলস হরনেটসকে পরাজিত করে। তার দল বিজয়ী হলে তার স্কোর পয়েন্ট দ্বারায় ১০ পয়েন্ট।


title: আম্বার মেরিট

text: ২০১২ মৌসুমে তারা প্রথম পরাজিত হয় এবং মেরিটের স্কোর ছিল ৮ পয়েন্ট, তার পাচঁটি রিবাউন্ডস এবং দুটি এসিস্ট ছিল।


title: আকসাই চীন

text:
আকসাই চীন হল ভারত ও চীন এর মধ্যকার এক বিতর্কিত অঞ্চল।ভারতের মতে এটি ভারতের জম্বু এবং কাশ্মীর রাজ্যের লাদাখের অংশ।অপর পক্ষ চীন এর মতে, আকসাই চীন তাদের জিংজিয়াং প্রদেশের অংশ।এই অঞ্চলটির আয়তন ৩৭,০০০ বর্গ কিলোমিটার।১৯৬২ সালের চীন-ভারত যুদ্ধের আগে আকসাই চীন ভারত এর লাদাখের আংশ ছিল। যুদ্ধের পর অঞ্চলটি চীন এর নিয়ন্ত্রনে চলে যায়।এই অঞ্চল নিয়ে এখনও ভারত ও চীনের মধ্য বিবাদ রয়েছে।
আকসাই চিন- এর "চিন" শব্দটির আর্থের ব্যাপারে সঠিক কোন ধারণা পাওয়া যায়না। তুর্কিক ভাষা বংশের একটি শব্দ হিসাবে, আক্ষরিকভাবে "সাদা শ্বেতকোণ" বলে বোঝায় কিন্তু "চিন" শব্দটির অর্থ চীনের ক্ষেত্রে বিতর্কিত। এই অঞ্চলের চীনা নাম হল 阿克赛钦। এটি চিনের জনগণের জন্য নির্বাচিত চীনা অক্ষরগুলির দ্বারা গঠিত, , যা চীনা ভাষায় শব্দটির অর্থ ব্যতিরেখে।


title: আকসাই চীন

text: ৫০০০ মিটার (১৬,০০০ ফুট) উচ্চতার কারণে, আকসাই চিনের ধ্বংসস্থান গুলি দেখে বোঝা যায় যে এটি প্রাচীন বাণিজ্য পথ ছাড়া অন্য কোনও বিষয়ে মানুষের মধ্যে গুরুত্বপূর্ণ ছিল না, যা গ্রীষ্মকালে জিনজিয়াং ও তিব্বতের কার্নিভালের জন্য একটি অস্থায়ী পাস বা গিরিপথ ছিল। সামরিক অভিযানের জন্য, এই অঞ্চলটি অত্যন্ত গুরুত্ব পেয়েছিল, কারণ তারিম উপত্যকার থেকে তিব্বত পর্যন্ত একমাত্র পথ ছিল যা সারাবছর ধরে কার্যকর ছিল। দিজুঙ্গার খানকে ১৭১৭ সালে তিব্বতে প্রবেশের জন্য এই রুটটি ব্যবহার করেছিলেন।


title: আকসাই চীন

text:
চীনের সামরিক বাহিনীর কর্মকর্তাদের পাশাপাশি, আকসাই চিনের বাসিন্দাদের অধিকাংশ অংশই বকরওয়ালের মতো ভ্রাম্যমান গোষ্ঠীর সদস্য যারা নিয়মিতভাবে এলাকার মধ্য দিয়ে যাতায়াত করে। পরিচিত বসতিগুলি হল টিয়ানশুইহাই শহর এবং তিলংঘন গ্রাম।
ইতিহাস


title: ২০১৮ সাফ চ্যাম্পিয়নশিপ

text: ২০১৮ সাফ চ্যাম্পিয়নশিপ যা স্পন্সরশীপের কারণে ২০১৮ সাফ সুজুকি কাপ ২০১৮ নামে পরিচিত, দক্ষিণ এশিয়ার একটি আন্তর্জাতিক ফুটবল প্রতিযোগিতা যা দক্ষিণ এশীয় ফুটবল ফেডারেশন কর্তৃক আয়োজিত সাফ চ্যাম্পিয়নশিপের ১২তম আসর। প্রতিযোগিতাটি ২০১৭ সালের ডিসেম্বরে বাংলাদেশে অনুষ্ঠিত হওয়ার কথা থাকলেও পিছিয়ে তা ২০১৮ সালের ৪-১৫ সেপ্টেম্বরে অনুষ্ঠিত হয়।


title: ২০১৮ সাফ চ্যাম্পিয়নশিপ

text: ২০১৬ সালের ২ জানুয়ারি তিরুবনন্তপুরম সাফ কার্যনির্বাহী কমিটির সভায় ২০১৭ সাফ চ্যাম্পিয়শিপের জন্য বাংলাদেশকে স্বাগতিক হিসাবে নির্বাচন করা হয়। ভারত, মালদ্বীপ ও ভূটান দরপত্র ডাকলেও পরে তারা তা প্রত্যাহার করে নেয়।


title: ২০১৮ সাফ চ্যাম্পিয়নশিপ

text: এটি বাংলাদেশে অনুষ্ঠিত সাফ চ্যাম্পিয়নশীপের তৃতীয় আসর। এর আগে বাংলাদেশ ২০০৩ সালে দরপত্রে জিতে এবং ২০০৯ সালে দরপত্রে সেমিফাইনাল বিজয়ী হয়ে প্রতিযোগিতার আয়োজন করেছিল।


title: ২০১৮ সাফ চ্যাম্পিয়নশিপ

text: এ আসরের গ্রুপ নির্ধারণের জন্য লটারির ড্র ১৮ এপ্রিল ২০১৮ তারিখে ঢাকায় অনুষ্ঠিত হয়।


title: ২০১৮ সাফ চ্যাম্পিয়নশিপ

text: স্থানীয় বাংলাদেশ মান সময় অনুসারে ()


title: ফ্লিটউড ম্যাক

text: ফ্লিটউড ম্যাক একটি ব্রিটিশ আমেরিকান রক ব্যান্ড যা ১৯৬৭ সালের জুলাই এ লন্ডন এ গঠিত হয় । বিশ্বজুড়ে এই ব্যান্ডের ১০০ মিলিয়নের অধিক রেকর্ড বিক্রি হয়েছে , যা এটিকে সর্বকালের সর্বাধিক বিক্রিত ব্যান্ডের তালিকায় জায়গা করে দিয়েছে । ১৯৯৮ সালে এই ব্যান্ডের কয়েকজন সদস্যকে রক অ্যান্ড রোল হল অফ ফেম এ ভুক্ত করা হয় , এবং সঙ্গীতে তাদের অসাধারণ অবদানের জন্য ব্রিট অ্যাওয়ার্ড দেয়া হয় ।


title: ফ্লিটউড ম্যাক

text: ১৯৭৪ সালে ব্যান্ডের ম্যানেজার ক্লিফর্ড ডেভিস এই ব্যান্ড কে নিজের বলে দাবি করেন এবং 'লেগস' নামক ব্যান্ডের সদস্যদের নিয়োগ করেন  ফ্লিটউড ম্যাক হিসেবে কনসার্ট করার জন্য


title: নীলগলা ফিদ্দা

text: নীলগলা ফিদ্দা একটি ছোট্ট পাখি। এই পাখিটি প্যাসারিফর্মিস বর্গের পরিযায়ী পাখি। তবে সাধারণ ভাবে পাখিটিকে ইউরোপর পুরাতন বিশ্বের চুটকি প্রজাতি গোত্রের অন্তর্গভুক্ত বলে মনে করা হয়। ইংরেজি নাম Bluethroat এবং বৈজ্ঞানিক নাম Luscinia svecica।


title: নীলগলা ফিদ্দা

text: শরীরের বেশি অংশ ধূসর বর্ণের, স্ত্রী পাখি থেকে পুরুষ পাখিটি বেশি সুন্দর। গলায় যেন তার চারটি রঙের অপূর্ব সমবিন্যাস। দৈর্ঘ্য ১৫ সেমি এবং ওজন মাত্র ১৭ গ্রাম। পুরুষ পাখিটির থুতনি থেকে বুক পর্যন্ত নীল রং ও লালচে ছোপ। ওই রঙের উপস্থিতি অনেকটা মালার মতো। আর স্ত্রী পাখিটির বুকে কিছু সরু নীল দাগ রয়েছে। দীর্ঘ সাদা ভ্রু-রেখা। পুরুষ-স্ত্রী উভয় পাখির চোখ বাদামি। ঠোঁট কালো। মুখ উজ্জ্বল হলুদ। পা ও পায়ের পাতা কালচে-বাদামি। হাওর, বিল বা জলাশয়ের ধারের ঝোপে অথবা নলবনে এরা অন্য পাখিদের সঙ্গে রাত কাটায়। সাধারণত একাকী থাকে। এরা ইউরোপ, আফ্রিকা ও এশিয়ায় বিচরণকারী পাখি।


title: নীলগলা ফিদ্দা

text: এ পাখি সাধারণত জলের ধারের তৃণভূমি, ক্ষুদ্র ঝোপ, শীত মৌসুমে উঁচুু ঘাসবন, নলতল, পতিত জমি, স্যাঁতসেঁতে খাদ ও কচুরিপানায় বিচরণ করে। সচরাচর একাকী থাকে। এরা ভূমিতে খাবার খোঁজে। খাবার তালিকায় আছে গুবরে পোকা, শুঁয়ো পোকা, পিঁপড়া, কেঁচো ও অন্যান্য পোকামাকড়।


title: সামবেদ

text: সামবেদ (সংস্কৃত: सामवेद) ("সামন্" বা গান ও "বেদ" বা জ্ঞান থেকে) হল সংগীত ও মন্ত্রের বেদ। সামবেদ হিন্দুধর্মের সর্বপ্রধান ধর্মগ্রন্থ বেদের দ্বিতীয় ভাগ। এটি বৈদিক সংস্কৃত ভাষায় রচিত। সামবেদে ১,৮৭৫টি মন্ত্র রয়েছে। এই শ্লোকগুলি মূলত বেদের প্রথম ভাগ ঋগ্বেদ থেকে গৃহীত। এটি একটি প্রার্থনামূলক ধর্মগ্রন্থ। বর্তমানে সামবেদের তিনটি শাখার অস্তিত্ব রয়েছে। এই বেদের একাধিক পাণ্ডুলিপি ভারতের বিভিন্ন অঞ্চল থেকে আবিষ্কৃত হয়েছে।


title: সামবেদ

text: গবেষকেরা সামবেদের আদি অংশটিকে ঋগ্বৈদিক যুগের সমসাময়িক বলে মনে করেন। তবে এই বেদের যে অংশটির অস্তিত্ব এখনও পর্যন্ত রয়েছে, সেটি বৈদিক সংস্কৃত ভাষার পরবর্তী-ঋগ্বৈদিক মন্ত্র পর্যায়ে রচিত। এই অংশের রচনাকাল আনুমানিক খ্রিস্টপূর্ব ১২০০ থেকে ১০০০ অব্দের মাঝামাঝি কোনো এক সময়। তবে সামবেদ যজুর্বেদ ও অথর্ববেদের সমসাময়িক কালে রচিত।


title: সামবেদ

text: বহুপঠিত ছান্দোগ্য ও কেন উপনিষদ্ সামবেদের অন্তর্গত। এই দুই উপনিষদ্ প্রধান (মুখ্য) উপনিষদ্‌গুলির অন্যতম এবং হিন্দু দর্শনের (প্রধানত বেদান্ত দর্শন) ছয়টি শাখার উপর এই দুই উপনিষদের প্রভাব অপরিসীম। সামবেদকে ভারতীয় শাস্ত্রীয় সংগীত ও নৃত্যকলার মূল বলে মনে করা হয়।


title: সামবেদ

text: ভগবদ্গীতায় কৃষ্ণ নিজেকে চার বেদের মধ্যে সামবেদ বলে বর্ণনা করেছেন। সামবেদকে সাম বেদ বানানেও অভিহিত করা হয়।


title: সামবেদ

text: সামবেদ হল ‘মন্ত্রবেদ’ বা ‘মন্ত্র-সংক্রান্ত জ্ঞানের ভাণ্ডার’। ফ্রিটস স্টাল সামবেদকে ‘সুরারোপিত ঋগ্বেদ’ বলে উল্লেখ করেছেন। এই বেদ প্রাচীনতম সংগীত (‘সামন্’) ও ঋগ্বৈদিক মন্ত্রগুলির সংমিশ্রণ। ঋগ্বেদের তুলনায় সামবেদে মন্ত্রের সংখ্যা অনেক কম। কিন্তু পাঠ-সংক্রান্ত দিক থেকে এই বেদ বৃহত্তর। কারণ, এই বেদে সকল মন্ত্র ও অনুষ্ঠান-সংক্রান্ত মন্ত্রগুলির সুরান্তর তালিকাভুক্ত হয়েছে।


title: সামবেদ

text: সামবেদে স্বরলিপিভুক্ত সুর পাওয়া যায়। এগুলিই সম্ভবত বিশ্বের প্রাচীনতম স্বরলিপিভুক্ত সুর, যা আজও পাওয়া যায়। স্বরলিপিগুলি সাধারণত মূল পাঠের ঠিক উপরে অথবা কোনো কোনো ক্ষেত্রে পাঠের অভ্যন্তরে নিহিত রয়েছে। এই স্বরলিপি সামবেদের শাখা অনুসারে অক্ষর বা সংখ্যার আকারে নিবদ্ধ।


title: সামবেদ

text: আর. টি. এইচ. গ্রিফিথের মতে, সামবেদ সংহিতার তিনটি শাখা রয়েছে:


title: সামবেদ

text: সামবেদ দুটি প্রধান খণ্ডে বিভক্ত। প্রথম খণ্ডে চারটি ‘গান’ বা তান-সংকলন রয়েছে। দ্বিতীয় খণ্ডে রয়েছে তিনটি ‘আর্চিক’ বা মন্ত্র-সংকলন। ‘গান’ খণ্ডের এক-একটি তানের সঙ্গে ‘আর্চিক’ খণ্ডের এক-একটি মন্ত্র সংযুক্ত। ‘গান’ সংকলনটি আবার ‘গ্রামগেয়’ ও ‘অরণ্যগেয়’—এই দুই পর্বে বিভক্ত। অন্যদিকে ‘আর্চিক’ খণ্ডটি ‘পূর্বাচিক’ ও ‘উত্তরার্চিক’—এই দুই পর্বে বিভক্ত। ‘পূর্বার্চিক’ নামক পর্বটিতে ৫৮৫টি একক মন্ত্র রয়েছে। এগুলি দেবতা অনুসারে বিন্যস্ত। অন্যদিকে ‘উত্তরার্চিক’ বিন্যস্ত হয়েছে ক্রিয়াকাণ্ড অনুসারে। ‘গ্রামগেয়’ পর্বটি সাধারণের জন্য। অন্যদিকে ‘অরণ্যগেয়’ পর্বটি অরণ্যের নির্জনতায় ব্যক্তিগত ধ্যানের জন্য। সাধারণভাবে, ‘পূর্বার্চিক’ সংকলনটি ‘গ্রাময়েগ-গান’ নির্ঘণ্টে বর্ণিত তানে গীত হত। "পুষ্পসূত্র" ইত্যাদি সংস্কৃত গ্রন্থে কিভাবে মন্ত্রের সঙ্গে মন্ত্র যুক্ত করা উচিত তার নিয়ম বর্ণিত হয়েছে।


title: সামবেদ

text: ঋগ্বেদের মতো সামবেদেও আদি সংকলনটি অগ্নি ও ইন্দ্রের স্তোত্র দিয়ে শুরু হয়েছে। কিন্তু তারপর ধীরে ধীরে তাত্ত্বিক আলোচনা ও দর্শনতত্ত্বে উপনীত হয়েছে এবং শ্লোকের ছন্দ ধীরে ধীরে নিম্নগামী হয়েছে। উইটজেলের মতে, সামবেদের উত্তর সংকলনটি বিষয়বস্তু মূল ঋগ্বেদের থেকে খুব কম ক্ষেত্রেই দূরে সরে গিয়েছে। এগুলি ঋগ্বেদের স্তোত্রগুলিরই গীতিরূপ। সামবেদের উদ্দেশ্যটি আনুষ্ঠানিক। এই বেদের স্তোত্রগুলি ‘উদ্‌গাতৃ’ বা গায়ক পুরোহিতদের দ্বারা সংকলিত হয়।


title: সামবেদ

text: অন্যান্য বেদের মতো সামবেদেরও কয়েকটি স্তর রয়েছে। সামবেদের সংহিতাটি প্রাচীনতম এবং উপনিষদগুলি নবীনতম স্তর।


title: সামবেদ

text: সামবেদে ১,৫৪৯টি একক মন্ত্র রয়েছে। এগুলির মধ্যে ৭৫টি বাদে বাকি সবকটিই ঋগ্বেদ থেকে গৃহীত। ঋগ্বেদের ৯ম ও ৮ম মণ্ডল থেকেই প্রধানত এই মন্ত্রগুলি গ্রহণ করা হয়েছে। কয়েকটি ঋগ্বৈদিক মন্ত্র সামবেদে একাধিকবার পুনরাবৃত্তি করা হয়েছে। গ্রিফিথের অনুবাদে পুনরাবৃত্তি সহ সামবেদ শাখার মোট মন্ত্রসংখ্যা ১,৮৭৫।


title: সামবেদ

text: সামবেদ সংহিতার মন্ত্রগুলি ‘পাঠ’ করার জন্য নয়। এগুলি সাংগীতিক স্বরলিপি, যা ‘শোনা’ অবশ্যকর্তব্য বলে মনে করা হয়।


title: সামবেদ

text: স্টালের মতে, প্রাচীন ভারতে মন্ত্ররচনার আগে থেকেই তানগুলির অস্তিত্ব ছিল। ঋগ্বেদের মন্ত্রগুলি এই প্রাচীন সুরেই নিবদ্ধ হয়। কারণ, প্রথম দিকের কিছু শব্দ সুরের সঙ্গে খাপ খেলেও, পরবর্তীকালের শব্দগুলি একই মন্ত্রের সুরে ঠিক খাপ খায় না। সামবেদে ‘স্তোভ’ নামে একটি সৃজনশীল গঠনভঙ্গি ব্যবহৃত হয়েছে। এটির উদ্দেশ্য শব্দগুলিকে কাঙ্ক্ষিত সুরের সংগতে সজ্জিত, পরিবর্তিত বা চালনা করা। কয়েকটি মন্ত্রের সঙ্গে ঘুমপাড়ানি গানের অর্থহীন শব্দ যুক্ত করা হয়েছে। স্টালের মতে, এর কারণও সম্ভবত একই। সামবেদে সংগীত, শব্দ, অর্থবোধ ও আধ্যাত্মিকতার একটি প্রথা এক সৃজনশীল সামঞ্জস্যের প্রতীকে নিহিত। গ্রন্থটি হঠাৎ খেয়ালে রচিত হয়নি।


title: সামবেদ

text: কিভাবে একটি ঋগ্বৈদিক শ্লোকে সুরারোপ করা হয়েছে তার ছবি ধরা পড়ে সামবেদের প্রথম গানটির একাংশে:


title: সামবেদ

text: হিন্দুধর্মের দুটি প্রধান উপনিষদ্ সামবেদের অন্তর্গত। এদুটি হল ছান্দোগ্য উপনিষদ্ ও কেন উপনিষদ্। দুটি উপনিষদ্‌ই উচ্চমানের ছন্দোময় সাংগীতিক গড়নের জন্য বিখ্যাত। তবে ছান্দোগ্য উপনিষদ্ হিন্দু দর্শনের বিভিন্ন শাখার বিবর্তনে ঐতিহাসিক ভূমিকা পালন করেছে। উদাহরণস্বরূপ বলা যায়, এই উপনিষদের মধ্যে অন্তর্হিত দার্শনিক গড়নটি হিন্দুধর্মের বেদান্ত দর্শনের ভিত্তি স্থাপন করেছে। হিন্দুধর্মের বিভিন্ন শাখার গবেষকদের ‘ভাষ্যে’ এই উপনিষদ্ থেকেই সর্বাধিক প্রমাণ দর্শিত হয়েছে। যেমন, আদি শঙ্কর তাঁর "বেদান্ত সূত্র ভাষ্য" গ্রন্থে ছান্দোগ্য উপনিষদ্ থেকে ৮১০টি প্রমাণ উল্লেখ করেছেন। এই সংখ্যাটি অন্যান্য প্রাচীন ধর্মগ্রন্থ থেকে উদ্ধৃত প্রমাণ অপেক্ষা অনেক বেশি।


title: সামবেদ

text: ছান্দোগ্য উপনিষদ্ সামবেদের তাণ্ড্য শাখার অন্তর্গত। বৃহদারণ্যক উপনিষদের মতো ছান্দোগ্য উপনিষদ্‌ও এমন একটি গ্রন্থ-সংকলন যার অস্তিত পূর্বে পৃথক গ্রন্থাকারে ছিল। পরবর্তীকালে এক বা একাধিক প্রাচীন ভারতীয় পণ্ডিত কর্তৃক সম্পাদিত হয়ে এটি বৃহত্তর গ্রন্থের আকার গ্রহণ করে। ছান্দোগ্য উপনিষদের যথাযথ কালপঞ্জি অজ্ঞাত। তবে এটি সামবেদের নবীনতম স্তরের ধর্মগ্রন্থ। বিভিন্ন মত অনুসারে, ভারতে খ্রিস্টপূর্ব ৮ম থেকে ৬ষ্ঠ শতাব্দীর মধ্যবর্তী সময়ে এটি রচিত হয়।


title: সামবেদ

text: ছান্দোগ্য উপনিষদের গড়নটি ছন্দোময় ও সাংগীতিক। এই উপনিষদে বিভিন্ন ধারার আনুমানিক ও দার্শনিক বিষয় আলোচিত হয়েছে। উদাহরণস্বরূপ, ১ম অধ্যায়ের ৮ম ও ৯ম খণ্ডে তিন ‘উদ্‌গীথজ্ঞ’ ব্যক্তির মধ্যে বিতর্কের বিবরণ রয়েছে। এই বিতর্কের বিষয়বস্তু ‘উদ্‌গীথ’ ও সকল লোকের উৎপত্তি ও আশ্রয়।


title: সামবেদ

text: ম্যাক্স মুলারের মতে, উল্লিখিত এই ‘আকাশ’ শব্দটি পরে বেদান্ত সূত্রের ১। ১। ২২-সংখ্যক সূত্রে ব্রহ্মের বৈদিক ধারণাটির প্রতীক হিসেবে ব্যবহৃত হয়েছে। পল ডুসেনের ব্যাখ্যা অনুসারে, ‘ব্রহ্ম’ শব্দের অর্থ “সমগ্র বিশ্বের চেতনায় উপস্থিত একটি সৃজনশীল তত্ত্ব”। ছান্দোগ্য উপনিষদে ধর্ম ও অন্যান্য অনেক বিষয় আলোচিত হয়েছে:


title: সামবেদ

text: সামবেদের তলবকার ব্রাহ্মণ শাখার শেষ পর্যায়ে কেন উপনিষদ্ নিহিত রয়েছে। এই উপনিষদ্ আকারে অনেকটাই ছোটো। তবে দার্শনিক ও আধ্যাত্মিক প্রশ্নগুলির বিচারের ক্ষেত্রে এর গুরুত্ব ছান্দোগ্য উপনিষদেরই মতো। উদাহরণস্বরূপ, কেন উপনিষদের চতুর্থ খণ্ডে বলা হয়েছে যে, প্রত্যেক জীবের অন্তরে আত্মজ্ঞানের জন্য আধ্যাত্মিক জ্ঞানের পিপাসা থাকে। এই আত্ম-ব্রহ্মজ্ঞান হল ‘তদ্বনম্’ বা তুরীয় আনন্দ। কেন উপনিষদের শেষ পংক্তিগুলিতে বলা হয়েছে, নৈতিক জীবন আত্মজ্ঞান ও আত্মব্রহ্মজ্ঞানের ভিত্তিস্বরূপ।


title: সামবেদ

text: মাইকেল উইটজেল বলেছেন, সামবেদ ও অন্যান্য বৈদিক গ্রন্থের কোনো সঠিক রচনাকাল নির্ধারন করা সম্ভব নয়। তাঁর মতে, সামবেদ সংহিতার রচিত হয়েছিল ঋগ্বেদের ঠিক পরেই। সম্ভবত খ্রিস্টপূর্ব ১২০০ থেকে ১০০০ অব্দের মধ্যবর্তী সময়ে এই অংশ রচিত হয়। সেই হিসেবে এই গ্রন্থ অথর্ববেদ ও যজুর্বেদের সমসাময়িক।


title: সামবেদ

text: সামবেদ পাঠের প্রায় ১২টি ধরন রয়েছে। যে তিনটি সংস্করণের অস্তিত্ব এখনও রয়েছে, তার মধ্যে জৈমিনীয় ধারাটি সামবেদ পাঠের প্রাচীনতম অস্তিত্বমান ধারাটিকে রক্ষা করে চলেছে।


title: সামবেদ

text: সামবেদের কৌঠুম শাখার সংহিতা, ব্রাহ্মণ, শ্রৌতসূত্র ও অতিরিক্ত সূত্রগুলি মূলত বি. আর. শর্মা কর্তৃক প্রকাশিত হয়েছে। জৈমিনীয় শাখার কিছু অংশ এখনও অপ্রকাশিত। ডব্লিউ. ক্যালান্ড সামবেদ সংহিতার প্রথম অংশের একটি সংস্করণ প্রকাশ করেন। রঘু বীর ও লোকেশ চন্দ্র সামবেদ ব্রাহ্মণের কিছু অংশ প্রকাশ করেন। তাঁরা সামবেদের সঙ্গে সংশ্লিষ্ট স্বল্প-পরিচিত উপনিষদগুলি প্রকাশ করলেও শ্রৌতসূত্রের সামান্য কিছু অংশ মাত্র প্রকাশ করেন। গীতিগ্রন্থগুলি এখনও অপ্রকাশিতই রয়ে গিয়েছে।


title: সামবেদ

text: ১৮৪৮ সালে থিওডোর বেনফি সামবেদের একটি জার্মান সংস্করণ প্রকাশ করেন। সত্যব্রত সামাশ্রমী ১৮৭৩ সালে একটি সম্পাদিত সংস্কৃত সংস্করণ প্রকাশ করেন। ১৮৯৩ সালে র্যা লফ গ্রিফিথ সামবেদের একটি ইংরেজি অনুবাদ প্রকাশ করেন।


title: সামবেদ

text: সামবেদ ঋগ্বেদের মতো গবেষকদের দৃষ্টি আকর্ষণ করেনি। কারণ, সাংগীতিক সৌন্দর্য ও সৃজনশীলতা এবং ৭৫টি শ্লোক ছাড়া এই গ্রন্থ মূলত ঋগ্বেদ থেকেই গৃহীত। সেই কারণে ঋগ্বেদ পাঠই যথেষ্ট মনে করা হয়।


title: সামবেদ

text: গাই বেকের মতে, ভারতীয় শাস্ত্রীয় সংগীত ও নৃত্যের মূল সামবেদ, উপনিষদ্ ও আগম শাস্ত্রের ধ্বনি ও সংগীত-সংক্রান্ত দিক্‌নির্দেশিকার মতে নিহিত। গান ও মন্ত্রপাঠ ছাড়াও সামবেদে বাদ্যযন্ত্রের উল্লেখ রয়েছে। বাদ্যযন্ত্রগুলি বাজানোর নিয়ম ও নির্দেশিকা "গন্ধর্ববেদ" নামে পৃথক একটি সংকলনে পাওয়া যায়। এটি সামবেদের সঙ্গে যুক্ত একটি উপবেদ। সামবেদে বর্ণিত মন্ত্রপাঠের গড়ন ও তত্ত্ব ভারতীয় শাস্ত্রীয় শিল্পকলার গঠনগত আদর্শগুলিকে প্রভাবিত করেছে। ভারতীয় সংগীতের ইতিহাসে সামবেদের অবদান সংগীতজ্ঞরা বহুলভাবে স্বীকার করে থাকেন।


title: নেপাল জাতীয় মহিলা ফুটবল দল

text: নেপাল জাতীয় মহিলা ফুটবল দল হল আন্তর্জাতিক মহিলা ফুটবলে নেপালের প্রতিনিধিত্বকারী অ্যাসোসিয়েশন ফুটবল দল যা নেপালি চিলিস বা নেপালি সিসর্টাস নামেও পরিচিত। দলটি সর্ব নেপাল ফুটবল অ্যাসোসিয়েশন কর্তৃক নিয়ন্ত্রিত ও পরিচালিত হয়। দলটি ১৯৮৬ সালে গঠিত হয় এবং একই বছর হংকং এর বিপক্ষে খেলার মাধ্যমে আন্তর্জাতিক অঙ্গনে পা রাখে।


title: নেপাল জাতীয় মহিলা ফুটবল দল

text: নেপাল মহিলাদের জন্য জাতীয় মহিলা ফুটবল দল ১৯৮০ এর দশকের মাঝামাঝি সময়ে গঠন করে এবং ১৯৮৬ এএফসি মহিলা চ্যাম্পিয়নশিপের মাধ্যমে তাদের আন্তর্জাতিক অভিষেক ঘটে। প্রতিযোগিতার শুরুতে নেপাল তাদের প্রথম আনুষ্ঠানিক আন্তর্জাতিক ম্যাচ ১৯৮৬ সালের ১৪ ডিসেম্বর হংকংয়ের বিরুদ্ধে খেলে যাতে ০-১ গোলে পরাজিত হয়। নেপাল জাতীয় মহিলা দল তিনবার যথাক্রমে ১৯৮৬, ১৯৮৯ এবং ১৯৯৯ সালের এশিয়ান কাপে অংশগ্রহণ করে কিন্ত কোনটিতেই গ্রুপ পর্ব অতিক্রম করতে পারেনি। নেপাল গ্রুপ পর্বে প্রাক্তন চ্যাম্পিয়ন থাইল্যান্ড, ইন্দোনেশিয়া ও হংকং এবং আরও দুটি শক্তিশালী দলের বিপক্ষে খেলে। ফলে নেপাল তিনটি ম্যাচে পরাজিত হয়, দুটির ফলাফল অনিশ্চিত ছিল এবং যখন হংকংয়ের বিপক্ষে ম্যাচ ছিল তখন তারা অবিচলিত হয়ে পড়ে। ১৯৮৯ চ্যাম্পিয়নশিপে নেপাল আবার অংশগ্রহণ করে এবং এবার একই শক্তিশালী দলের বিরুদ্ধে নেপালকে লড়তে হয় শুধু থাইল্যান্ড এর জায়গায় জাপান প্রতিস্থাপিত হয়। নেপাল প্রতিটি ম্যাচে অনেক বড় ব্যবধানে পরাজিত হয় এবং খুব বাজে পয়েন্ট অর্জন করে। এতে সবচেয়ে কম ব্যবধান ছিল হংকংয়ে বিপক্ষে ০-৩ গোলে পরাজিত হওয়া।


title: নেপাল জাতীয় মহিলা ফুটবল দল

text: নেপাল জাতীয় মহিলা ফুটবল দল নেপাল জাতীয় ফুটবল দলের সাথে যৌথভাবে সর্বাধিক ম্যাচ দশরথ রঙ্গশালা স্টেডিয়াম খেলে থাকে। এই বহুমুখী স্টেডিয়ামটি নেপালের রাজধানী কাঠমুন্ডুর ত্রিপুরেশ্বর এলাকায় অবস্থিত। এর ধারণক্ষমতা প্রায় ২৫,০০০ হাজার এবং এতে বসার আসন রয়েছে ৫.০০০ হাজার। এটি নেপালে বৃহত্তম স্টেডিয়াম। এর নামকরণ করা হয় নেপালের গনতান্ত্রীক আন্দোলনের অন্যতম শহীদ দশরথ চাঁদ এর নামে।


title: নেপাল জাতীয় মহিলা ফুটবল দল

text:
১৩ ফেব্রুয়ারি ২০১৬ তারিখে আপডেট করা হয়েছে।
* "Nepal score always listed first"


title: হিমাচল প্রদেশ ক্রিকেট সংস্থা স্টেডিয়াম

text: হিমাচল প্রদেশ ক্রিকেট সংস্থা স্টেডিয়াম () ভারতের অন্যতম প্রধান আন্তর্জাতিকমানের স্টেডিয়াম। এইচপিসিএ স্টেডিয়াম নামে পরিচিত এ স্টেডিয়ামটি হিমাচল প্রদেশের ধর্মশালা শহরে অবস্থিত। রঞ্জি ট্রফি ও অন্যান্য সীমিত ওভারের খেলাগুলোয় হিমাচল প্রদেশ ক্রিকেট দল এ মাঠে অংশ নিয়ে থাকে। এছাড়াও, কিংস ইলাভেন পাঞ্জাব দল আইপিএলের খেলাগুলোয় তাদের মাঠ হিসেবে ব্যবহার করে।


title: হিমাচল প্রদেশ ক্রিকেট সংস্থা স্টেডিয়াম

text: সমুদ্রপৃষ্ঠ থেকে ১,৪৫৭ মিটার (৪,৭৮০ ফুট ২ ইঞ্চি) উপরে স্টেডিয়ামটির অবস্থান। এর পিছনেই হিমালয় পর্বতমালা রয়েছে।


title: হিমাচল প্রদেশ ক্রিকেট সংস্থা স্টেডিয়াম

text: ২০০৫ সালে প্রথম আন্তর্জাতিক দল হিসেবে পাকিস্তান ক্রিকেট দল ভারত এ দলের বিপক্ষে মোকাবেলা করে। জানুয়ারি, ২০১৩ সালে সফরকারী ইংল্যান্ড বনাম ভারতের মধ্যকার প্রথম ওডিআই অনুষ্ঠিত হয়। খেলায় ভারত ৭ উইকেটে পরাজিত হয়েছিল। এরপর ১৭ অক্টোবর, ২০১৪ তারিখে সফরকারী ওয়েস্ট ইন্ডিজকে ৫৯ রানে স্বাগতিক ভারত পরাজিত করে।


title: হিমাচল প্রদেশ ক্রিকেট সংস্থা স্টেডিয়াম

text: নভেম্বর, ২০১৫ সালে মহারাষ্ট্র ক্রিকেট সংস্থা স্টেডিয়াম, জেএসসিএ আন্তর্জাতিক স্টেডিয়াম কমপ্লেক্স, সৌরাষ্ট্র ক্রিকেট সংস্থা স্টেডিয়াম, হোলকার স্টেডিয়াম এবং ড. ওয়াই.এস. রাজশেখর রেড্ডি এসিএ-ভিডিসিএ ক্রিকেট স্টেডিয়ামের সাথে এ স্টেডিয়ামটিতেও ছয়টি নতুন টেস্ট মাঠরূপে ঘোষণা করা হয়। ডিসেম্বর, ২০১৫ সালে এশিয়ান ক্রিকেট কাউন্সিল কর্তৃপক্ষ ধর্মশালায় সেন্টার অব এক্সিলেন্স কেন্দ্র প্রতিষ্ঠার সিদ্ধান্ত নেয়।২১ জুলাই, ২০১৫ তারিখে বিসিসিআই কর্তৃপক্ষ ২০১৬ সালের আইসিসি বিশ্ব টুয়েন্টি২০ প্রতিযোগিতা আয়োজনে আটটি মাঠের একটিরূপে ধর্মশালার নাম ঘোষণা করে। ১১ ডিসেম্বর, ২০১৫ তারিখে আইসিসি প্রতিযোগিতার সময়সূচী ঘোষণা করে। এতে গ্রুপ এ’র সবগুলো খেলা আয়োজনের কথা জানায়। তন্মধ্যে, ভারত-পাকিস্তানের মধ্যকার খেলাও এখানে অনুষ্ঠিত হবে।


title: হিমাচল প্রদেশ ক্রিকেট সংস্থা স্টেডিয়াম

text: ভারত জাতীয় ক্রিকেট একাডেমির সাবেক পরিচালক ডেভ হোয়াটমোর তাঁর আমলেই স্টেডিয়ামটি আন্তর্জাতিক ক্রিকেট খেলা আয়োজনের উপযোগী হিসেবে মন্তব্য করেছিলেন।


title: ফিফটিন (একক সংগীত)

text: ফিফটিন একটি কান্ট্রি পপ গান যা পরিবেশন করেছিলেন মার্কিন গায়িকা টেইলর সুইফট। গানটি তিনি নিজেই লিখেছিলেন এবং নাথান চ্যাপম্যান কে সাথে নিয়ে প্রযোজনাও করেন। "ফিফটিন" অবমুক্ত হয় ৩০শে আগস্ট,২০০৯ বিগ মেশিন রেকর্ড এর মাধ্যমে, যা ছিল টেইলর সুইফটের দ্বিতীয় স্টুডিও অ্যালবাম ফিয়ারলেস (২০০৮) এর চতুর্থ একক। সুইফটের  হাইস্কুল জীবনে, হেন্ডারসনভিল হাইস্কুলের প্রথম বছরের স্মৃতি নিয়ে গানটি অনুপ্রাণিত। সেখানেই তার প্রথম প্রেম-বিরহের সম্মুখীন হবার সাথে সাথে, প্রিয় বান্ধবী অ্যাবিগেইল এন্ডারসন এর সাথে পরিচিত হন। গানটি লিখে তিনি অ্যাবিগেইল এন্ডারসন এর সাথে আলাপ করে অনুমতি নিয়ে নেন (কারণ ব্যাক্তিগত জীবনের কথা উল্ল্যেখ ছিল)। "ফিফটিন" একটি বিরহ ধাঁচের গান, যেখানে টেইলর সুইফট তাঁর ও তাঁর বান্ধবীর জীবনে পনেরো বছর বয়সে ঘটে যাওয়া নানা ঘটনার স্মৃতিচারণ করেন এবং অল্পবয়সী বালিকাদের সহজেই প্রেমে না জড়াতে সতর্ক করে দেন।


title: ফিফটিন (একক সংগীত)

text:
গানটি প্রচুর প্রশংসায় ভূষিত হয় এবং ব্যবসায়িক সাফল্য পায়। এটি" বিলবোর্ড হট হান্ড্রেড"  এ ২৩তম স্থান পায় এবং দশলক্ষের বেশি বার ডিজিটাল ডাউনলোড করা হয়। এর মিউজিক ভিডিও টি নির্মাণ করেন রোমান হোয়াইট। মিউজিক ভিডিওতে "গ্রিনস্ক্রিন"  কৌশল ও স্পেশাল ইফেক্ট কাজে লাগানো হয়। ভিডিওতে দেখা যায় সুইফট তার বান্ধবীর সাথে বাগানে হাটছেন ও বিভিন্ন ঘটনা ঘটছে। এটি ২০১০ সালে "সেরা নারী চলচ্চিত্র" শ্রেনীতে এমটিভি ভিডিও মিউজিক এ্যাওয়ার্ড মনোনয়ন পায়, কিন্তু লেডি গাগা'র "ব্যাড রোমান্স" এর পিছনে পড়ে হেরে যায়। ফিফটিন গানটি বিশ্বব্যাপী ফিয়ারলেস (২০০৯-১০) এবং স্পিক নাউ ওয়ার্ল্ড টুর - লাইভ (২০১১-১২)  ট্যুর গুলোতে সরাসরি দেখানো হয়। তিনি @15 অনুষ্ঠানে বেস্ট বাই নামক ইলেক্ট্রনিক্স পণ্য বিক্রেতা প্রতিষ্ঠানের সাথে যুক্ত হয়ে কিভাবে দাতব্য অর্থ বিতরণ করা যায় তা নিয়ে তরুণদের উদ্বুদ্ধ করেন।
২৯শে নভেম্বর,২০০৮ সালে মুক্তির পরের সপ্তাহে গানটি, বিলবোর্ড হট হান্ড্রেড এ ৭৯তম স্থান নিয়ে নেয়। এর সাথে তার অন্য ছয়টি গান নিয়ে মাইলি সাইরাস এর সাথে (হানা মন্টানা অ্যালবামের জন্য) বিলবোর্ড হট হান্ড্রেড তালিকায় যৌথভাবে সর্বোচ্চ গানের জন্য স্থান দখল করেন, ২০১০ সালে তার রেকর্ড এগারটি গান সেখানে জায়গা ধরে রাখে। ফিফটিন গানটি  ৩রা অক্টোবর, ২০০৯ সালে, একক ভাবে অবমুক্ত হবার পর ৯৪তম স্থান থেকে যাত্রা করে। ডিসেম্বর মাসেই এটি ২৩তম স্থানে চলে আসে, পরে এটি সর্ব শেষ বারের মত চল্লিশতম স্থানে থেকে, টানা একুশ সপ্তাহ চার্টে জায়গা ধরে রেখেছিল। এ তালিকায় সেরা চল্লিশে তার ফিয়ারলেস
অ্যালবাম হতে মোট চারটি গান জায়গা পায় যা ছিল বাকি সবার মধ্যে সর্বোচ্চ। এই এককটি সার্টিফাইড ডাবল প্লাটিনাম সম্মাননা পায় রেকর্ডিং ইন্ডাস্ট্রি অফ আমেরিকা নামক সংস্থা হতে। ২০১৪ সালের নভেম্বর পর্যন্ত, গানটি শুধু যুক্তরাষ্টেই ১,৩২৩,০০০ টি কপি বিক্রিত হয়।


title: ফিফটিন (একক সংগীত)

text: বিলবোর্ড হট কান্ট্রি সং চার্টে গানটি ৪১তম  স্থান থেকে যাত্রা করে। ২য় সপ্তাহে এটি ৩১ তম স্থানে চলে আসে এবং সপ্তাহ শেষে ৭ই নভেম্বর,২০০৯ সালে শীর্ষ দশের মধ্যে ছিল। ছয় সপ্তাহ পরে এটি সপ্তম স্থান দখল করে। "ফিফটিন" বিলবোর্ড গানটি পপ সং চার্টে প্রথম হয়, বিলবোর্ড এডাল্ট কনটেম্পোরারি চার্টে ১২তম, বিলবোর্ড এডাল্ট পপ সং চার্টে চৌদ্দতম স্থানে ছিল।


title: ফিফটিন (একক সংগীত)

text: কানাডাতে এটি উনিশতম স্থানে ছিল ২০১০ সালের ২৩শে জানুয়ারীতে। এই এককটি "সার্টিফাইড গোল্ড"  সম্মাননা পায় "মিউজিক কানাডা"  নামক সংস্থা হতে ৪০,০০০ বার ডাউনলোড হয়ে বিক্রির জন্য। অস্ট্রেলিয়াতে এটি ৪৮তম স্থানে ছিল।


title: আরশাদ মাদানী

text: সাইয়্যিদ আরশাদ মাদানী (জন্ম ১৯৪১) জমিয়ত উলামায়ে হিন্দের প্রেসিডেন্ট। তার পিতার নাম শাইখুল ইসলাম হযরত মাওলানা সাইয়্যিদ হুসাইন আহমাদ মাদানী। ২০০৬ সালের ৮ই ফেব্রুয়ারি মাওলানা সাইয়্যিদ আরশাদ মাদানী তার বড় ভাই মাওলানা সাইয়্যিদ আস্আ'দ মাদানী্র পর জমিয়ত উলামায়ে হিন্দের প্রেসিডেন্ট নির্বাচিত হয়েছিলেন।


title: আরশাদ মাদানী

text: মাত্র ৮ বছর বয়সে মাওলানা সাইয়্যিদ আরশাদ মাদানী গোটা কুরআন মুখস্ত করে ফেলেছিলেন। তারপর দারুল উলুম দেওবন্দের নিয়ম অনুযায়ী তিনি পাঁচ বছর ফার্সি ভাষার ওপর পড়াশোনা করেন। এরপর ১৯৫৫ সালে তিনি আরবী পড়া শুরু করেন এবং ১৯৫৯ সালে দারুল উলুম দেওবন্দে ভর্তি হন। ১৯৬৩ সালে তিনি দাওরায়ে হাদিস শেষ করেন।


title: আরশাদ মাদানী

text: তার শিক্ষকগণের মধ্যে উল্লেখযোগ্য কয়েকজন হলেন ক্বারী আসগার আলী, মাওলানা সৈয়দ ফখরুদ্দীন মুরাদাবাদী, মাওলানা ইজাজ আলী, আল্লামা মোহাম্মাদ ইব্রাহিম বলিয়াভী, মাওলানা জলীল আহমেদ কিরানভি, মাওলানা আখতার হুসাইন দেওবন্দি এবং মাওলানা ওয়াহেদুজ্জামান কিরানভি প্রমুখ। এছাড়া তিনি সৌদি আরবের মদীনায় থাকাকালীন অনেক আরব বিদ্বানদের কাছে জ্ঞানচর্চা করেন।


title: আরশাদ মাদানী

text: আরশাদ মাদানী কর্মজীবন শুরু করেন ১৯৬৫ সালে বিহার প্রদেশের প্রসিদ্ধ শিক্ষা প্রতিষ্ঠান জামিয়া কাসিমিয়া গয়ায় শিক্ষক হিসাবে যোগদানের মাধ্যমে। ১৯৬৯ সালে দারুল উলূম দেওবন্দের শাইখুল হাদীস এবং তৎকালীন জমিয়তে উলামায়ে হিন্দের সভাপতি সায়্যিদ ফখরুদ্দীনের হুকুমে জামিয়া কাসিমিয়া মাদরাসা শাহী মুরাদাবাদে মুদাররিস পদে যোগদান করেন। ১৯৭১ সালে মাওলানা ফখরুদ্দীন তার শিক্ষাগত যোগ্যতা ও পরিচালনার দক্ষতা দেখে শিক্ষা কমিটির কনভেনার এবং ১৯৭২ সালে সহকারী শিক্ষা সচিব হিসাবে নিয়োগ দেন। তখন মাওলানা ফখরুদ্দীন নিজেই শিক্ষা সচিব ছিলেন। ১৯৮২ সালে দারুল উলূম দেওবন্দের মজলিসে শুরার আহবানে তিনি মুহাদ্দিস পদে যোগদান করেন। ১৯৯৬-২০০৮ সাল পর্যন্ত দারুল উলূম দেওবন্দের শিক্ষা সচিব ছিলেন। তিনি তার দায়িত্ব পালনকালে হিফয বিভাগ, ক্বিরায়াত বিভাগও প্রথমিক আরবী বিভাগসমূহ অতুলনীয়ভাবে সফলতা লাভ করে। বর্তমানে তিরমিযি শরিফ অধ্যাপনায় নিয়োজিত আছেন। ২০১২ সালে রাবেতায়ে আলম আল ইসলামি এর সদস্য পদ লাভ করেন।


title: আরশাদ মাদানী

text: শিক্ষা জীবন শেষ করার পরপরই তিনি আধ্যাত্মিক সাধনা শুরু করেন। তার বড় ভাই সাইয়্যিদ আস'আদ মাদানী এর নিকট বাই'আত (অঙ্গীকারবদ্ধ) হয়ে তার প্রদর্শিত পথে পরিচালিত হতে শুরু করেন। যেহেতু তার পিতা সাইয়্যিদ হুসাইন আহমদ মাদানীর কাছ থেকে শৈশবে আধ্যাত্মিক জ্ঞান লাভ করেছেন, তাই অতি অল্প সময়ে তিনি স্বীয় লক্ষ্য অর্জন করেন। তিনি দীর্ঘ ১৪ মাস সৌদি আরবের মদীনায় অবস্থান করে ইসলামী জ্ঞান লাভ করেন। পৃথিবীর বিভিন্ন দেশে তার মুরিদ তথা আধ্যাত্মিক শিষ্য রয়েছে।


title: আরশাদ মাদানী

text: তিনি ভারতের বিভেদনীতির একজন কড়া সমালোচক ছিলেন। তার মতামত হলো এই বিভেদনীতির জন্য ১৯৪৭ সালে ভারত ভাগ হয়েছে। ভারতের অখন্ডতা রক্ষার জন্য তিনি সেকুলারিজম চালু করার পক্ষে মত দিয়েছিলেন। তিনি বলেন, নরেন্দ্র মোদী ভারতের সব মুসলিমের কাছে গ্রহণযোগ্য না।


title: বাদশাহ আব্দুল আজিজ বিশ্ববিদ্যালয়

text: বাদশাহ আব্দুল আজিজ বিশ্ববিদ্যালয় ( "ǧāmiʿat al-malik ʿabd al-ʿazīz") ১৯৬৭ সালে ব্রিটিশ স্থপতী জন ইলিয়টের ডিজাইনে সৌদি আরবের জেদ্দায় প্রতিষ্ঠিত হয়। এই বিশ্ববিদ্যালয়ে প্রায় ২০০০ ফ্যাকাল্টি এবং ৩৭০০০ জনেরও বেশি ছাত্র পড়াশোনা করে। শুরুতে একদল ব্যবসায়ী শেখ মুহাম্মাদ আবু বকর বাখাসাব পাশা এবং লেখক হামযা বোগারির অধীনে একটি প্রাইভেট বিশ্ববিদ্যালয় হিসেবে এটি তৈরী করেন। ১৯৭৪ সালে বাদশাহ আব্দুল আজিজ বিশ্ববিদ্যালয়ের সরকারীকরণ করা হয়।


title: বাদশাহ আব্দুল আজিজ বিশ্ববিদ্যালয়

text: অর্থনীতি ও প্রশাসন অনুষদের মাধ্যমে বিশ্ববিদ্যালয়ের যাত্রা শুরু হয়। এরপর একে একে বিভিন্ন ডিপার্টমেন্ট চালু করা হয়েছে।কলেজ/ডিপার্টমেন্ট


title: বাদশাহ আব্দুল আজিজ বিশ্ববিদ্যালয়

text: আর্থ সাইন্স কলেজ, বাদশাহ আব্দুল আজিজ বিশ্ববিদ্যালয়


title: বাদশাহ আব্দুল আজিজ বিশ্ববিদ্যালয়

text: মেরিন সাইন্স কলেজ, বাদশাহ আব্দুল আজিজ বিশ্ববিদ্যালয়


title: কিটোটিফেন

text: কিটোটিফেন ফিউমারেট () হচ্ছে দ্বিতীয় প্রজন্মের H- অ্যান্টিহিস্টামিন ও মাস্ট কোষ স্ট্যাবিলাইজার এটি দুই ভাবে বাজারে বিদ্যমান; চোখের ড্রপ যা অ্যালার্জিক কনজাংটিভাইটিস এর চিকিৎসায় এবং ট্যাবলেট যা অ্যাজমা প্রতিরোধে ব্যবহৃত হয়।


title: কিটোটিফেন

text:
চোখের অ্যালার্জির চিকিৎসায় এটি খুবই কার্যকর। চোখে ড্রপ দেওয়ার এক মিনিটের মধ্যে কাজ শুরু করে, তবে তিন বছরের নিচের বয়সী শিশুদের ক্ষেত্রে ব্যবহার করার ব্যাপারে কোনো পরীক্ষা নিরীক্ষা করা হয় নি। শরীরে এর নিষ্কাশন অর্ধায়ু প্রায় ১২ ঘণ্টা। হিস্টামিনের বিরুদ্ধে কাজ করা ছাড়াও এটি লিউকোট্রিন ও ফসফোডায়েস্টারেজ এনজাইমের বিরুদ্ধে কাজ করে। ইরিট্যাবল বাউয়েল সিন্ড্রোম-এর উপসর্গ প্রশমনেও এর কিছুটা ভূমিকা রয়েছে।
পার্শ্বপ্রতিক্রিয়ার মধ্যে অন্যতম হলো তন্দ্রাচ্ছন্নতা, ওজন বৃদ্ধি, মুখ শুষ্কতা, অস্থিরতা, নাক দিয়ে রক্ত পড়ার প্রবণতা ইত্যাদি।


title: কিটোটিফেন

text: এটি সারা বিশ্বে জেনেরিক ওষুধ হিসাবে বিভিন্ন নামে বিক্রয় হচ্ছে।


title: কিটোরোলাক

text: কিটোরোলাক ট্রোমিথামিন() নন-স্টেরয়ডাল অ্যান্টিইনফ্ল্যামাটোরি ড্রাগ(NSAID) যা হেটারোসাইক্লিক অ্যাসেটিক অ্যাসিড থেকে উদ্ভূত। এটি ব্যথানাশক ওষুধ হিসাবে ব্যবহৃত হয়। কিটোরোলাক প্রথম আবিষ্কার হয় ১৯৮৯ সালে। সিনটেক্স কর্পোরেশন যা বর্তমানে রোশে বায়োসাইন্স নামে পরিচিত প্রথম এই ওষুধ তৈরি করে। তাদের ব্র‍্যান্ড নাম ছিল টোরাডল ১৯৯২ সালে আমেরিকার খাদ্য ও ওষুধ প্রশাসন চোখের ড্রপ অনুমোদন করে যা অ্যালারগ্যান কোম্পানি প্রথম তৈরি করে। ২০১০ সালের ১৪ই মে কিটোরোলাক নাকের স্প্রে অনুমোদিত হয়। কিটোরোলাক প্রোস্টাগ্লান্ডিন সংশ্লেষণ বন্ধ করে ব্যথা কমাতে সাহায্য করে।


title: সন্তোষ কুমার মিত্র

text: সন্তোষ কুমার মিত্র (১৫ আগস্ট, ১৯০০ -১৬ সেপ্টেম্বর, ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম শহীদ।


title: সন্তোষ কুমার মিত্র

text: ১৯০০ সালের ১৫ই আগস্ট মধ্য কলকাতায়, মধ্যবিত্ত পরিবারের সন্তোষ মিত্র জন্মগ্রহণ করেন। তিনি ১৯১৫ সালে কলকাতায় হিন্দু স্কুল থেকে ম্যাট্রিকুলেশন পাশ করেন এবং ১৯১৯ সালে কলকাতা বিশ্ববিদ্যালয় থেকে স্নাতক পাশ করেন। প্রেসিডেন্সী কলেজ হতে দর্শন শাস্ত্রে প্রথম শ্রেনীতে অনার্স নিয়ে পাশ করেন। পরে এম.এ. ও আইন পাশ করেন।


title: সন্তোষ কুমার মিত্র

text: ছাত্রাবস্থায় রাজনীতিতে আকৃষ্ট হন শ্রী মিত্র। ১৯২১ সালে অসহযোগ আন্দোলনে যোগ দেওয়ার ফলে কারাদণ্ড হয়। শ্রমিক আন্দোলনের সাথে যুক্ত হন। ১৯২৩ এ গুপ্ত বিপ্লবী দলের নেতৃবর্গের সংগে সভায় বিপ্লবী কর্মপন্থার ওপর জোর দেন। তারই চেষ্টায় কলকাতায় জওহরলাল নেহ্‌রুর সভাপতিত্বে সোসালিস্ট সম্মেলন অনুষ্ঠিত হয়েছিল। চট্টগ্রাম যুববিদ্রোহের সময় গোপনে অস্ত্র সরবরাহ করতেন বিপ্লবীদের। গ্রেপ্তার হলে তাকে হিজলী জেলে পাঠানো হয়।


title: সন্তোষ কুমার মিত্র

text: ১৬ সেপ্টেম্বর ১৯৩১ সালে হিজলি বন্দি নিবাসে সন্তোষ কুমার মিত্র ও তারকেশ্বর সেনগুপ্ত, এই দুই বিপ্লবীকে পুলিশ গুলি করে হত্যা করে।


title: সন্তোষ কুমার মিত্র

text: মধ্য কলকাতায় তার নামাঙ্কিত একটি উদ্যান আছে।


title: ২০১৬ সাফ মহিলা চ্যাম্পিয়নশিপ

text: ২০১৬ সাফ মহিলা চ্যাম্পিয়নশিপ হল দক্ষিণ এশীয় ফুটবল ফেডারেশন (সাফ) কর্তৃক আয়োজিত সাফ মহিলা চ্যাম্পিয়নশিপের ৪র্থ আসর যা ভারতের শিলিগুড়িতে ২৬ ডিসেম্বর ২০১৬ থেকে ৪ জানুয়ারি ২০১৭ পর্যন্ত অনুষ্ঠিত হয়। এ আসরে সাফভুক্ত ৭টি দেশের জাতীয় মহিলা দল অংশগ্রহণ করে।


title: ২০১৬ সাফ মহিলা চ্যাম্পিয়নশিপ

text: ২০১৬ সালের ২ জানুয়ারি তিরুবনন্তপুরম সাফ কার্যনির্বাহী কমিটির সভায় ২০১৬ সাফ মহিলা চ্যাম্পিয়নশিপের জন্য ভারতকে স্বাগতিক দেশ নির্বাচন করা হয়।


title: ২০১৬ সাফ মহিলা চ্যাম্পিয়নশিপ

text: স্বাগতিক ভারত সহ দক্ষিণ এশিয়ার মোট ছয়টি জাতীয় নারী দল অংশগ্রহণ করে। পাকিস্তান অংশগ্রহণের কথা থাকলেও ৩ নভেম্বর ২০১৬ তারিখে তারা অংশগ্রহণ না করার সিদ্ধান্ত জানায়।


title: ২০১৬ সাফ মহিলা চ্যাম্পিয়নশিপ

text: সাফ মহিলা চ্যাম্পিয়নশিপের সকল খেলা শিলিগুড়ির কাঞ্চনজঙ্ঘা স্টেডিয়ামে অনুষ্ঠিত হয়।


title: ২০১৬ সাফ মহিলা চ্যাম্পিয়নশিপ

text: গ্রুপ পর্বের জন্য ড্র ঢাকায় অবস্থিত দক্ষিণ এশীয় ফুটবল ফেডারেশন এর প্রধান কার্যালয়ে ১৭ নভেম্বর ২০১৬ তারিখে অনুষ্ঠিত হয়।


title: আলমডাঙ্গা আলিম মাদ্রাসা

text: আলমডাঙ্গা আলিম মাদ্রাসা আলমডাঙ্গা উপজেলায় অবস্থিত একটি শিক্ষা প্রতিষ্ঠান।'আলমডাঙ্গা আলিম মাদ্রাসা"" বাংলাদেশের চুয়াডাঙ্গা জেলার একটি শিক্ষা প্রতিষ্ঠান.


title: সেটিরিজিন

text:
সেটিরিজিন () হলো দ্বিতীয় প্রজন্মের অ্যান্টিহিস্টামিন ও H রিসেপ্টর অ্যান্টাগনিস্ট যা অ্যালার্জি, আর্টিকেরিয়া, হে ফিভার, অ্যাঞ্জিডিমা প্রভৃতির চিকিৎসায় ব্যবহৃত হয়। এটি হাইড্রক্সিজিনের প্রধান মেটাবলাইট।
প্রথম প্রজন্মের অ্যান্টিহিস্টামিনের তুলনায় দ্বিতীয় প্রজন্মের অ্যান্টিহিস্টামিন খুব অল্প পরিমাণে ব্লাড ব্রেইন ব্যারিয়ার কে অতিক্রম করতে পারে তাই কেন্দ্রীয় স্নায়ুতন্ত্রের উপর এর প্রভাব কম, এজন্য ঝিমুনি কম হয়।


title: সেটিরিজিন

text: পার্শ্বপ্রতিক্রিয়ার মধ্যে আছে মাথা ব্যথা, মুখ শুকিয়ে যাওয়া, চোখে ঝাপসা দেখা, প্রস্রাব আটকিয়ে যাওয়া, ক্লান্তি, তন্দ্রাচ্ছন্নতা,খাদ্যে অরুচি ।


title: মালদ্বীপ জাতীয় মহিলা ফুটবল দল

text: মালদ্বীপ জাতীয় মহিলা ফুটবল দল হল আন্তর্জাতিক মহিলা ফুটবলে মালদ্বীপের প্রতিনিধিত্বকারী অ্যাসোসিয়েশন ফুটবল দল যা মালদ্বীপ ফুটবল অ্যাসোসিয়েশন কর্তৃক পরিচালিত ও নিয়ন্ত্রিত হয়। দলটি ২০০৩ সালে গঠিত হয় এবং তারা আনুষ্ঠিানিকাবে প্রথম আন্তর্জাতিক ম্যাচ খেলে ২০০৪ সালের ১ অক্টোবর ভিয়েতনামের হো-চি-মিন এ মায়ানমারের সাথে।


title: ফ্লুনারিজিন

text: ফ্লুনারিজিন () একটি ক্যালসিয়াম চ্যানেল ব্লকার. এটা হিস্টামিন H রিসেপ্টর কেও বন্ধ করতে পারে। এটা মাইগ্রেন এর চিকিৎসায় ব্যবহৃত হয়। প্রান্তীয় ভাস্কুলার রোগ, ভার্টিগো বা মাথাঘোরা এবং এপিলেপসি বা মৃগী রোগের ক্ষেত্রেও ব্যবহৃত হয়। জ্যানসেন ফার্মাসিউটিক্যাল ১৯৬৮ সালে এটি আবিষ্কার করে। জাপান ও আমেরিকায় এটি প্রেসক্রিপশন ওষুধ হিসাবে এটি পাওয়া যায় না।


title: ফ্লুনারিজিন

text: পার্শ্বপ্রতিক্রিয়ার মধ্যে অন্যতম হলো ওজন বৃদ্ধি,ঝিমুনি, ডিপ্রেশন, এক্সট্রা পিরামিডাল প্রভাব ইত্যাদি।


title: ফ্লুনারিজিন

text: নিম্ন রক্তচাপ, হার্ট ফেইলিউর, অ্যারিদমিয়া, ডিপ্রেশন, তীব্র কোষ্ঠকাঠিন্য ইত্যাদি ক্ষেত্রে এটি প্রতিনির্দেশিত।


title: সিনারিজিন

text:
সিনারিজিন () হলো পিপারিজিন থেকে উদ্ভূত একটি ওষুধ যা অ্যান্টিহিস্টামিন ও ক্যালসিয়াম চ্যানেল ব্লকার হিসাবেও কাজ করে। এটি সেরেব্রামে রক্ত সরবরাহ বাড়ায়, এ ছাড়া সেরেব্রাল অ্যাপোপ্লেক্সি, আঘাত পরবর্তী সেরেব্রামের উপসর্গ ও সেরেব্রাল আর্টেরিওসক্লেরোসিসের চিকিৎসায় এর ব্যবহার রয়েছে। তবে এটি মোশন সিকনেস জনিত বমিভাব বা বমির চিকিৎসায় বেশি ব্যবহৃত হয়।
কেমোথেরাপি জনিত বমি, ভার্টিগো বা মাথাঘোরা,মেনিয়ার'স ডিজিজ ইত্যাদি ক্ষেত্রেও ব্যবহার রয়েছে। জ্যানসেন ফার্মাসিউটিক্যাল ১৯৫৫ সালে প্রথম সিনারিজিন সংশ্লেষণ করে। সিনারিজিন নামের প্রথম অংশ এসেছে সিনামিল অ্যালকোহল নাম থেকে। এটি যুক্তরাষ্ট্র ও কানাডায় ব্যবহৃত হয় না।
পার্শ্বপ্রতিক্রিয়ার মধ্যে রয়েছে মাথাব্যথা, ঝিমুনি, ঘাম, অবসাদ, মুখ শুকিয়ে যাওয়া ইত্যাদি।পিপারিজিন


title: চীনা উইকিপিডিয়া

text: চীনা উইকিপিডিয়া (traditional Chinese: 中文維基百科; simplified Chinese: 中文维基百科; : "Zhōngwén Wéijī Bǎikē") হচ্ছে উইকিমিডিয়া ফাউন্ডেশন কর্তৃক পরিচালিত চীনা ভাষার আদর্শ সংস্করণ। এর যাত্রা শুরু হয় ১১মে, ২০০১ সনে। বর্তমানে এটিতে ৮৬৮,০০০টি নিবন্ধ এবং ৫০৪,০০০ জন নিবন্ধিত ব্যবহারকারী রয়েছেন।


title: চীনা উইকিপিডিয়া

text: চীনা উইকিপিডিয়া হচ্ছে ৪র্থ বৃহত অনলাইন বিশ্বকোষ। এর উপরে রয়েছে  হুডং বাইকে (互动百科), বাইডু বাইকে (百度百科) এবং সসো বাইকে (搜搜百科).


title: চীনা উইকিপিডিয়া

text: চীনা উইকিপিডিয়া অন্যান্য ১২টি ভাষার সাথে  প্রতিষ্ঠিত হয়েছিল ২০০১সনের মে মাসে।শুরুতে চীনা উইকিপিডিয়া চীনা ভাষার চিহ্ন সমর্থন করতো না তাই বিশ্বকোষীয় কোন কন্টেন্ট ছিল না।


title: চীনা উইকিপিডিয়া

text: অক্টোবর ২০০২ তে প্রথম চীনা পৃষ্ঠা তৈরি করা হয়। একটি সফ্টওয়্যার হালনাগাদ ২৭অক্টোবর ২০০২তে চীনা ইনপুট সমর্থন করে। ডোমেইনটি  হিসেবে সেট করা হয়। ১৭ নভেম্বর ২০০২-এ ব্যবহারকারী 'মাউন্টেন'  "কম্পিউটার সায়েন্স নিবন্ধটিকে "  নামে অনুবাদ করেন। এভাবে প্রথম বিশ্বকোষীয় নিবন্ধ তৈরি হয়।


title: চীনা উইকিপিডিয়া

text: সরল ও ঐতিহ্যবাহী চীনা অক্ষরের বানানগত বৈচিত্র রক্ষা করার জন্য ২০০২ থেকে ২০০৩ পর্যন্ত পর্যায়ক্রমে চীনা উইকিপিডিয়া কমিউনিটি দুটি আলাদা লিখনপদ্ধতিকে সমন্বিত করার সিদ্ধান্ত নেয়। প্রথম স্বয়ংক্রিয় রূপান্তর শুরু হয় ২৩ ডিসেম্বর, ২০০৪-এ মিডিয়াউইকির ১.২ সংস্করণ দ্বারা। হংকং ও সিঙ্গাপুরে ১.৪.২ সংস্করণ গ্রহণ করা হয় যা zh-sg ডিফল্ট থেকে zh-cn, এবং zh-hk ডিফল্ট থেকে zh-tw রূপান্তরের ছক বানাতে ব্যবহৃত হয়।


title: চীনা উইকিপিডিয়া

text: শুরুর দিনগুলোতে বেশিরভাগ নিবন্ধই ইংরেজি থেকে অনুবাদ করা হতো। প্রথম প্রশাসক নিয়োগ হয় ১৪ জুন, ২০০৩ সনে।


title: চীনা উইকিপিডিয়া

text: চীনা উইকিপিডিয়া প্রথম পরিচিতি পায়  চায়না কম্পিউটার শিক্ষা(中国电脑教育报) নামক পত্রিকার ২০ অক্টোবর,২০০৩ সংখ্যার একটি নিবন্ধ প্রকাশের মাধ্যমে। নিবন্ধটি এরূপ ছিল, "I join to write an encyclopedia"(আমি বিশ্বকোষ লিখতে যোগদান করেছি) (我也来写百科全书). ১৬ মে, ২০০৪ সনে উইকিপিডিয়া প্রথম প্রতিবেদন আকারে প্রকাশ করা হয় তাইওয়ানের পত্রিকা "চায়না টাইমে"। এর পর বিভিন্ন পত্রিকা চীনা উইকিপিডিয়া নিয়ে নিবন্ধ ও সংবাদ প্রকাশ করে। বিভিন্ন প্রশাসকের সাক্ষাৎকার নেওয়া হয়।


title: চীনা উইকিপিডিয়া

text: সাউথ চায়না মর্নিং পত্রিকার ইভান ঝাই লিখেন যে মেইনল্যান্ড কর্তৃপক্ষ উইকিপিডিয়ার প্রসার রোধ করতে চেয়েছিলেন এবং একটি নতুন প্রজন্ম চীনা উইকিপিডিয়াকে সমৃদ্ধ করতে চেষ্টা করে। ২০১৩ তে ৭,৫০০ জন ব্যবহারকারী সক্রিয় থাকেন যাদের বেশিরভাগই তাইওয়ান ও হংকং এর বাসিন্দা। ৭১৫,০০০ টি নিবন্ধ চীনা উইকিপিডিয়াকে ১২তম বৃহৎ উইকিপিডিয়া বানাতে সাহায্য করে।


title: কলকাতা বিআরটিএস

text: কলকাতা বিআরটিএস হল কলকাতা নগর অঞ্চলের জন্য প্রস্তাবিত একটি দ্রুত বাস পরিবহন ব্যবস্থা। উল্টডাঙ্গা থেকে ই এম বাইপাস হয়ে গড়িয়া পর্যন্ত এই ব্যবস্থা গড়া হবে।২০১৩ সালের মধ্য এই ব্যবস্থা চালু হবার কথা থাকলেও এর কাজ এখনো শুরু হয়নি ফলে ২০১৮ আগে এই ব্যবস্থা চালু করা সম্ভব হবেনা।


title: কলকাতা বিআরটিএস

text: কলকাতা বিআরটিএস উল্টডাঙ্গা থেকে শুরু করে নারকেলডাঙ্গা, চিংড়িহাটা, পাটুলিহয়ে গড়িয়া যাবে।এই ব্যবস্থার দৈর্ঘ্য হবে ১৫.৫ কিলোমিটার।


title: ভূটান জাতীয় মহিলা ফুটবল দল

text: ভুটান জাতীয় মহিলা ফুটবল দল আন্তর্জাতিক মহিলা ফুটবলে ভূটানের প্রতিনিধিত্বকারী দল। দলটি ভুটারেন ফুটবল নিয়ন্ত্রকারী সংস্থা ভুটান ফুটবল ফেডারেশন কর্তৃক নিয়ন্ত্রিত ও পরিচালিত হয় যেটি বর্তমানে এশিয়ান ফুটবল কনফেডারেশন এর সদস্য এবং দক্ষিণ এশীয় ফুটবল ফেডারেশনের প্রতিষ্ঠাতা সদস্য।


title: ভূটান জাতীয় মহিলা ফুটবল দল

text: ভূটান প্রথম আন্তর্জাতিক প্রীতি ম্যাচ খেলে ২০১০ সালের ৬ ডিসেম্বর বাংলাদেশে সাথে ঢাকায় যা সাফ মহিলা চ্যাম্পিয়নশিপের ১ সপ্তাহ পূর্বে প্রস্তুতিমূলক খেলা হিসাবে।


title: ভূটান জাতীয় মহিলা ফুটবল দল

text:
ফিফা মহিলা বিশ্বকাপ
এএফসি মহিলা কাপ


title: ভূটান জাতীয় মহিলা ফুটবল দল

text: সাফ মহিলা চ্যাম্পিয়নশিপ


title: সোডিয়াম কার্বনেট

text:
সোডিয়াম কার্বনেট একটি অজৈব রাসায়নিক যৌগ যার আণবিক সংকেত NaCO। এটি ওয়াশিং সোডা, সোডা অ্যাশ এবং সোডা ক্রিস্টাল নামেও পরিচিত। সোডিয়াম সমৃদ্ধ মাটিতে উৎপন্ন উদ্ভিদ যেমন মধ্য প্রাচ্যের সব্জি স্কটল্যান্ডের কেল্প ও স্পেইনের সামুদ্রিক আগাছা থেকে সোডিয়াম পৃথক করা যায়। এই ধরণের উদ্ভিদের ছাই থেকে পাওয়া যায় বলে একে সোডা অ্যাশ বলা হয়। নানা বাণিজ্যিক পণ্য উৎপাদনে এটি ব্যবহৃত হয়।
সোডিয়াম কার্বনেট উৎপাদনের একাধিক পদ্ধতি আছে। পদ্ধতিগুলো হলোঃ-
সুলভে পদ্ধতিতে খাওয়ার লবণ বা সোডিয়াম ক্লোরাইড ও লাইম স্টোনের বিক্রিয়ায় বৃহৎ পরিসরে সোডিয়াম কার্বনেট উৎপাদন করা হয়।


title: জাতীয় কিশোর উন্নয়ন প্রতিষ্ঠান

text:
ঢাকা অদূরে গাজীপুর জেলায় টঙ্গীতে ১৯৭৬ সালে প্রতিষ্ঠিত হয় কিশোর আদালত, কিশোর হাজত,এবং সংশোধন প্রতিষ্ঠানের সমন্বয়ে জাতীয় কিশোর অপরাধ সংশোধন ইনস্টিটিউট প্রতিষ্ঠা করা হয়। ১৯৭৮ সাল থেকে এ প্রতিষ্ঠানের কার্যক্রম চালু হয়। বর্তমানে এর নাম জাতীয় কিশোর উন্নয়ন প্রতিষ্ঠান।
১. কিশোর আদালত


title: জাতীয় কিশোর উন্নয়ন প্রতিষ্ঠান

text: ২. কিশোর হাজত বা রিমান্ড হোম